Ўзбекистон аэропортлари модернизациясига Туркиянинг TAV Airports ширкати жалб этилади\n24 май 2022, Тошкент вақти: 21:29\nТуркиянинг TAV аэропортлар оператори Ўзбекистон аэропортлари модернизацияси ва Тошкентдаги янги аэропорт қурилиши лойиҳасида иштирок этади. Бу ҳақда Онадўли ахборот агентлиги хабар қилди.\n“Саккиз мамлакатдаги 15 аэропортни бошқаришда бизга кўмак бераётган ноу-хауларимизга таянган ҳолда, Ўзбекистондаги аэропортларни модернизация қилиш ва ривожлантириш устида ишлаймиз ҳамда Ўзбекистон билан янги технологияларни жорий қилиш соҳасида ҳамкорлик қиламиз”, дея иқтибос келтиради агентлик TAV Airports бош директори Сани Шенер сўзларидан.\nТранспорт вазирлиги маълумотига кўра, 27 январь куни вазир в.б. Илҳом Маҳкамов ТАV Airports раҳбари Сани Шенер билан учрашиб, Ўзбекистон аэропортларини ривожлантириш масалаларини муҳокама қилган.\nУчрашув якунида томонлар келгусидаги ҳамкорлик масалалари юзасидан келишувга эришганлар.


бахт / Поиск по тегам / Fikr.uz\nОбразование и наука 4 февраля 2018, 18:04\nМаматкулов Санжар Тошпулатович – Жиззах ДПИ катта ўқитувчиси\nҲаётда шундай қадриятлар борки, агар улар бўлмаганида бизнинг ҳаётимиз маънисиз ва ҳаракатсиз бўлиб қолган, тараққиёт эса содир бўлмас эди. Ана шундай қадриятлардан бири, бу – бахтдир. Инсон зоти учун унданда юксакроқ идеал, инсон фаолиятини ҳаракатга\nОбщество 7 июля 2017, 15:17\nИбодатхон аянинг бу хонадонга келганига йигирма йил бўлди. Чоли раҳматли ажойиб одам эди. Ўн йил бирга яшашди. Ундан кейин ёлғизланиб қоламанми, дея ўйларди. Энди ана шуни эсласа, ўзидан хижолат тортади.\n… Онаси қазо қилгач, катта ўғил Нодирбек укалари билан бамаслаҳат отасини уйлаб қўйишди. Ибодатхон ая ўшанда элликка кирган кўркам аёл эди. Фарзанд кўрмагани боис, турмушидан ажраб, укаси билан бирга яшарди. Нодирбекнинг хотини билан бирга келишиб, айтган гаплари хотирасига бир умр муҳрланиб қолди.\nОбщество 19 июня 2017, 17:10\n* Бахт — умр лаҳзаларидан бирининг исми\n* Бахт инсондан ташқаридаги ҳодиса эмас\n* Бахт — маънавий эҳтиёж\n* Бахт — инсон кўнглининг энг чиройли мулки\n* Бахт — инсонни юксалтиради, кунларига кўрк беради, севдиради.\nБахт менинг наздимда\nБахт менинг наздимда…\nБахт нима… Бахт қаерда? Бу савол қадимдан инсонларни ҳайрон қолдирган. Бахт ҳар бир инсон излайдиган орзудир. Файласуф ўткир фикри билан, содда киши оддий соддалиги билан, подшоҳлар гўзал, ҳашаматлик қасридан, камбағаллар эса ўзларининг пастқам кулбасидан излайдилар. Ҳеч кимни бахтсизликни излайди, ёки\nTақдириmcah, бахтимсан, озод ва обод ватан\nМустакиллик шарофати билан кўпгнна ёшлар бнлим ва идрокларини кенг намоён килмокдалар. Ёшлар — бу катта куч. Хар кандай жамият уларнинг мақсадига эхтиёж сезади. Ёшларга, уларнинг таълим-тарбиясига, ижтимоий ҳаракатига, жамиятда тутаётган урнига катта эътибор каратилди. Кейинги йилларда хар томонлама камол топган ёшларни излаб топиш, истеъдодларни куллаб-кувватлашга каратилган мухим Конунлар кабул килинди.\nҲар жонни асрасин Ўз паноҳида,\nҚоқилмай яшасин ҳар битта инсон.\nҚувончдан куйласин, кўз қароғида\nПорласин бахт учун минг битта имкон.\nҒурурга тўлдирсин оналар кўксин\nДилбанди эришган бахт-саодати.\nОталар қаддини тоғдек тик тутсин\nМард, танти фарзандлар шахд-шижоати.\nҲар ким ҳам меҳрдан топсин ҳаловат,\nМуҳаббат борлиғин айласин сармаст.\nЖигар-дўст, ёронлар бўлсин саломат,\nТилидан тушмасин шукр ҳар нафас.\nТинчликда бардавом бўлсин умримиз,\nҲеч завол кўрмайлик, бўлиб соғ-омон.\nКелажак – интиқдир, равон йўлимиз\nЭлитсин бизларни бахт қасри томон.\n© Дилшод Абдуазизов,\n2014 йил 15 март.\nБахт нима эканин бахтсиздан сўра,\nБахтиёр кунларда қадри билинмас.\nҚуёшда ёқсанг ҳам минг битта чироқ,\nТунда битта фонус ёққанча бўлмас.\n© Дилшод Абдуазизов, 2013 йил\nШундай ишондимки, қалбим бу туйғуга лиммо-лим тўлганидан ўзимни қўярга жой тополмаяпман. Дунё бир зумгина гулларга бурканди. Нурли, фараҳбахш туйғулар бутун оламни қамраб олди. Бутун дунёними?! Ёки фақат менинг қалбим шундай ҳисга тўлганми? Билмадим… Билганим эса бахт мени йўқлаб келганини сездим. У ўзи билан яна бир мўъжизани бошлаб келди.\nУлар шундай ўсаяптики, гўёки мустаҳкам қалъа бўлмоқни истаяпти. Бу қалъани ҳеч ким бузиб ташлолмайди. У шунчалар мустаҳкамки, фисқу фасод тошлари ҳам дарз етказа олмайди. Унга туҳмат балоси ҳаттоки яқинлаша олмайди ҳам. Ана шунда, диллардаги рашк ўти қовжирай бошлайди… Ишонч отлиғ гуллар ишқ боғимни яшнатаяпти.\nОстонаси тиллодан уй сеники, келинчак\nОбщество 6 марта 2012, 15:21\nБокира қиз бокира ҳис-туйғулар оғушида яшайди. Эзгу орзулари кўкларга парвоз этади. Қалбининг тўрида яширинган энг нозик туйғулари гоҳ-гоҳ жунбушга келсада, сездирмайди бировга. Балоғат ёшидаги энг азиз ва ноёб тилаклардан бири — келинлик либосида Алпомиш келбатли ёрини гўшангада кутиб олиш.\nОҳ орзулар, ширин туйғулар, гўзал ҳислар рўёбга чиқди-ку.\nОллоҳга шукрлар қилди у, шукроналар айтди у. Унинг юраги бахтдан энтикади, кирғоғидан тошгудай бўлади.\nБу ҳолат барча қизлар ҳаётида бир бора содир бўлиши шубҳасиздир.\nОрзулари ушалган қиз, бугун ой келинга, гўзал келинчакка айланди....\n… Еру само, сени қутлаяпти, бахтинг муборак, бахтдан яралган тахтинг муборак, сулув келинчак!\nКўнглингга ғулғула солмоқчи эмасману, сен босиб ўтмоқчи бўлган улуғ йўлнинг бир бўлагини босиб ўтиб қўйган замондошинг сифатида сени айрим сирлардан воқиф этиб қўймоқчиман, холос.\nЗеро, бу йўлда гоҳо қоқилиб-суриниб қолмаслигинг учун дўстона маслаҳатлар бериб қўйсам, ёмон бўлмас. Мана, орзуларинг рўёбга чикди. Сен ўзинг севган ёрнинг севгилиси, ўзинг истаган саройга муносиб малика бўлдинг. Бу боқий саройнинг умринг борича муҳтараму мукаррам, оқилаю доно, тадбиркору зукко бекаси бўла олиш иштиёқи, орзуси билан яшашинг керак энди. Ҳа, сен буни эплай оласан. Бунга ишонч ҳам, имкон ҳам бор, албатта. Аввало катта масъулият юкини кичик жуссангга юклаб олганингни ҳис қила бил.\nСен ўзинг топиниб келган, ўз уйингдан, онажонингнинг иссиқ бағридан воз кечиб келганинг бу хонадон — сенинг асосий уйинг, бир умрлик ватанинг эканини чуқур англаб етгин. Бу ерда барчанинг нигоҳи сенга қадалганлигини сезишинг, ҳаёт синовлари, имтиҳонлари олдида турганингни билишинг, бу синовларга нечоғлик тайёр эканлигингни кўрсата олишинг керак. Бахт деб топинганинг — жуфти ҳалолингга доимо содиқ бўлишга, унга меҳр кўрсата олишга, унга маъқул бўладиган калом айта олишга интил. Севсанг севиласан.\nТизгинсиз соғинчнинг азоби\n«Тугалланмаган парвоз» асаридан парча\nИшқ, севмоқ-севилмоқ, ҳижрон дарди Одам Ато, Момо Ҳаводан меросдир.\nИнсон бу дунёда жуфт-жуфт яратилган ҳилқатдир ягона. Ҳа, тан маҳрами эмас, (уни топиш ҳарҳолда мумкин)У ўз кўнгил маҳрамини топади бугун бўлмаса, эртага.\nИшқ — бу тугамайдиган қўшиқ. Ҳалигача уни ҳеч ким уни айтиб тугатолмаган, на шоир, на ҳофизи, на машшоқ...\nХуллас, инсон ўз тақдирини ўзи яратади ва унга ўзи мазмун киритади. Дилдаги армондан қолган дардларни тузатса бўлар, қачонки ўша чеккан дардларидан устунроқ даъвони топса! Инсон ёлғизликка маҳкум эмас! Сен бахтингни топмасанг, бахт сени гоҳо топади ҳаётда!\nЁнингиздаги бахтни асранг.\nАёлнинг бахти нимада? Бу борада ҳар кимнинг ўз ўлчови ва ўз қараши бор. Ким учундир оддий бўлиб кўринган нарсалар ким учундир бахт тушунчасини белгилайди. . “Олдингда оққан сувнинг қадри йўқ” дейишади. Баъзан эса ғойибдан бахтни кутиб, унинг жилосига маҳлиё бўлиб, кўзларимиз қамашиб, ёнгинамиздаги бахтни англамай қоламиз. Юрагингиз муҳаббат ҳаёжонидан хапқириб урганида, ота-онангиз сизнинг ютуқларингиздан ғурурланганда, биринчи марта фарзандингизни бағрингизга босганингизда нималарни ҳис қилгансиз, унинг жажжи қўлчалари сизга талпингандачи?! Умримиз давомида шу каби ажойиб туйғуларни жуда кўп бор ҳис қиламиз, аммо кўпинча бунга оддий ҳолдек, шунчаки бир қувончдек қараймиз. Сериаллардаги тўкис ҳаётга ҳавасимиз келади, лекин зебу-зийнат, пул, бойлик буларнинг ҳаммасига эришиш мумкин, аммо бу йўлда бахтимизни йўқотиб қўйишимиз ҳеч гап эмас, бахтнинг борлигини афсуски, уни қўлдан чиқаргандагина сезамиз.\nБахтли оила сири нимада?\nНью-Йоркдаги ички оилавий муносабатлар иши бўйича судда ўн бир йил ишлаган Бесси Хамбургернинг айтишича, кўрилган мингта ишдан эркакнинг уйдан чиқиб кетишига ягона сабаб хотининг хархашаси экан. “Бостон пост” газетасининг ёзишига қараганда, бирор аёл ўзининг оилавий бахтига қабр қазар экан, аста-секин уни чуқурлаштириб бораверади.\nОилавий ҳаётингизни бахтли сақламоқчи экансиз, биринчи қоидани қаттиқ тутинг:\nХархаша қилманг, хархашанинг асло ҳожати йўқ!!!\nАфсонага ўҳшаш хақиқат\nЭр-хотин қўл ушлашиб, эрталаб ишга отланишди. Уларнинг иш жойлари бошқа-бошқа жойда бўлганлиги учун бекатда бир-бири билан хайрлашди. Ҳўжайини аёлини таксига чиқариб, машина узоқлашиб, кўринмай кетгунча ундан нигоҳларини узолмади.\nКимгадир кераклигингни ҳис қилиш бахти\nБахт нима? Ҳамма ҳар-хил тариф беради. Бир-бирига ўхшамайдиган жавоблар. Ҳамма бир ҳил бахтли бўлишни истайди, бироқ ҳар ким ўзича бахтли. Эпикур, “Ўзини бахтиёр сезмаган-бахтиёр эмас” деган экан. Агар толе фақат одамнинг ўзига боғлиқ бўлганида эди, дунёда бирорта ҳам толесиз зот бўлмас эди. Тўғри, ҳар ким бахтини ўзи яратади, аммо бошқаларнинг ёрдамида яратади. Кимгадир кераклигингни ҳис қилиш, яқинларинг учун қадирли эканлигингни билиш ҳам катта бахт, менимча. Агар бунинг акси бўлса-чи, унда яшашдан қандай маъно қолади?\nСизни севган эдим..\nМен Сизни ўзгача бир покиза ҳис-туйғулар ила севган эдим..ўзимдан-да кўпроқ яхши кўрар эдим… Сиз мен учун дунёда ягона… Сиз мен учун танҳо, Сиз менинг жисму жоним, ишонганим… борлиғим… дердим..\nДунёдаги энг бокира, оппоқ тилакларим Сизга эди… Сизни еру кўкка ишонмасдим… Кўзимдан-да рашк қилардим сизни… азизим..\nСиз бу дунёда тенги йўқ бир хилқат эдингизким, тил буни ифодалаб беролмайди..\nЁнимда турсангиз-да соғинардим сизни… Йўқотишдан, бир кун келиб айрилиб қолишдан қўрқардим… Авайлардим, асрардим сизни кўзларимнинг қароғларида..\nБиз баҳтиёр эдик… бахтли-ю, бахтсизлар орасинда..\nҲажрингизда мен осмон қиз эгилсам гар,\nСоғинчлардан гул баргидек тўкилсам гар,\nУзоқ хижрон азобидан ўкинсам гар,\nШоҳсуворим, мени излаб келасизми?\nСабрлардан тожни кийсам бошгинамга,\nСизни кутиб ўсма қўйсам қошгинамга,\nРаҳм қилиб кўздан оққан ёшгинамга,\nШаҳриёрим, мени эслаб келасизми?\nМуҳаббатнинг нурларидан ўраб-ўраб,\nВафо ҳамда садоқатни дилга қалаб.\nЧин ошиқлик меҳрингизни менга тилаб,\nАзиз ёрим, мени йўқлаб келасизми?\nҚалб илҳоми қирғоғидан тошганида,\nЁр келар, деб йўлингизга шошганимда,\nМинг энтикиб, кулиб эшик очганимда,\nБахтлар мени қучганини биласизми?\n… айтинг-чи, ёр бугун чиндан келасизми?!\nАёллик бахти нима?\nОбщество 21 апреля 2011, 18:08\n«Аёллик бахти нимада» Ҳақиқатдан ҳам «Аёллик бахти нима ўзи?». Саволдан савол келиб чиқади. Бахт тушунчасининг ўзи нима? Аёллик бахти нимада эканини англаш учун менимча, аввало бахтнинг ўзи нима, деган саволга жавоб топиш керакка ўхшайди… саволга жавоб топиш учун эса у аёл ўз ҳаёти давомида ё бахтли бўлиб «БАХТ» нашидасини тўлиқ татиб кўрган бўлиши ёки бахтсизлик алами, изтиробларини тотиб кўрган бўлиши керак… шундагина фарқини ажратиб ололади, деб ўйлайман…\nБахт ярим, ишқ ярим, умр ҳам ярим,\nСотиб олмоқликка етмайди зарим.\nСенсизлик азобдир, сенсизлик кулфат,\nМенга сени бермас-Худованд Карим.!..\nБлог им. tohirmalik\nБахт ҳақида кўп сўрайдилар. Ҳар ким бахтни ўз кўзи билан кўради. Ўз қаричи билан ўлчайди. Менинг бахтим бошқа одам учун шунчаки арзимас бир нарса бўлиб туюлар. Қоғоз-қалам билан ўтган тунларим мен учун бахтли лаҳзалар, менга куюнгувчи дўстларим эса, «тирикчилик важҳидан ухламайди, бечора», дейишади. Мен эсам, бошқаларга ачинаман.


Кун мавзулари, 13 феврал 2015\n19 ноябр 2019, Тошкент вақти: 18:45\nжума 13 феврал 2015\nДолларнинг қимматлаши Тошкент бозорларидаги нархни оширди\nРоссия рублининг қадрсизланиши ва Ўзбекистонга АҚШ доллари оқимининг кескин камайгани Тошкент бозорларида нарх-наво кўтарилишига сабаб бўлди. Тошкентдаги мобил мухбиримиз пойтахт бозорларини айбланиб, бугунги кундаги нарх-наво билан танишди.\nДиний маҳбусларнинг афв қилинаётгани режим юмшаганидан далолатми?\nОзодлик олган маълумотларга кўра, Ўзбекистон Конституцияси 22 йиллиги муносабати билан эълон қилинган амнистия бўйича диний айблов билан қамалган маҳкумлар ҳам гуруҳ-гуруҳ озод қилинмоқда. Ўзбекистонда диний маҳкумларнинг авф қилиниши илк бор кузатилмоқда. Қурултой дастурида “диний маҳбусларнинг озод қилингани режим юмшаганидан далолатми?” деган савол жавобини қидирдик.\nВалюта қора бозорида Хитой юани рубль ўрнини эгаллай бошлади\nТошкентнинг Ипподромидан то Сурхоннинг Деновига қадар валюта қора бозорида Хитойнинг “қизил пули”ни сотувчи ва олувчилар кўпаймоқда. Хитой пули аксар давлатлар қатори Ўзбекистон Марказий банки томонидан ҳам эркин муомаладаги валюта сифатида тан олинмаган ва шу боис банкларда расман юань олди-бердиси йўқ.\nТалабалардан "Валентин куни"ни нишонламаслик тўғрисида тилхат олинмоқда\nЎзбекистонлик талабалар “Валентин куни”ни нишонламаслик ва бу кунни севган кишиси билан байрам қилмаслик ҳақидаги тилхатга имзо чекишга мажбурланмоқда. Талабалар олийгоҳлар маъмуриятининг ёшлар шахсий ҳаётига дахл қилаётганидан шикоят қилмоқда.\nГулнора Каримованинг Франциядаги мулки ҳибс этилди\nФранция молия инспекторлари ноқонуний пулларни ювиш билан боғлиқ жиноят бўйича олиб бораётган тергов доирасида Ўзбекистон президентининг қизи Гулнора Каримова ва уни атрофидаги шахсларга тегишли бўлган кўчмас мулкларни ҳибсга олиш ҳақида қарор чиқарган. SHERPA ташкилоти фаолларига кўра, бу ерда гап Каримова хонимга тегишли бўлган умумий қиймати 50 миллион евролик кўчмас мулк ҳақида бормоқда.\nМижозларни лақиллатаётган “Билайн”, электрсиз Тошкент бозорлари ва падаркуш қиз\nПенсия ва нафақаларни ўзлаштирган почта бўлими раҳбари қўлга олинди. Тошкентдаги тўртта йирик бозор икки ҳафтаки электрдан узиб қўйилган. Фарғоналик 18 яшар қиз падаркушлик қилди. Жорий ҳафта матбуот шу каби воқеалар ҳақида ёзди.\nХайрулла Ҳамидов: Яқин орада журналистик фаолиятга киришаман\n11 февраль куни озодликка чиқарилган 40 яшар таниқли диний воиз ва футбол шарҳловчиси Хайрулла Ҳамидов 12 февраль куни Озодлик мухбири Абдулла Искандар билан батафсил суҳбатлашди. 20 дақиқалик суҳбат мобайнида Хайрулла Ҳамидов 5 йиллик қамоқдан кейин илк бор ўз уйида уxлаб Озодлик неъматидан баҳра олганлигини таъкидлади.\nЎзбекистонда диний айблов билан қамалганлар амнистия қилинмоқда\nОзодлик олган маълумотларга кўра, Ўзбекистон Конституцияси қабул қилинганининг 22 йиллиги муносабати билан эълон этилган амнистияга кўра, аввалги афвлардан фарқли, диний айблов билан қамалганлар ҳам гуруҳ-гуруҳ озод қилинмоқда. Ўзбекистонда диний айбловлар билан қамалганлар мониторинги билан шуғулланадиган Мустақил ҳуқуқ ҳимоячилари ташаббус гуруҳи раҳбари Суръат Икромов бу йилги амнистияда диний айбловлар билан қамалганлар орасида озод қилинганлар кўплигини айтмоқда.\nOzod Nazar: Ўзбек диндорлари Аллоҳдан эмас¸ Каримовдан қўрқади!\nOzod Nazarнинг бугунги меҳмони таҳлилчи Камолиддин Раббимов Украинадаги уруш аслида тўхтамагани ва Украина ҳудудий яхлитлиги федерализм ғояси боис хавф остида қолаëтганлигини таъкидлади.\nRSF: Ўзбек қамоқхоналаридаги бошқа журналистлар ҳам озод қилиниши керак!\nЧегара билмас мухбирлар ташкилотининг Европа ва Марказий Осиё бўлими раҳбари Йоҳан Биҳр ўзбекистонлик таниқли диний воиз ва футбол шарҳловчиси Хайрулла Ҳамидовнинг озодликка чиқарилганини олқишлай туриб¸ айни пайтда Ўзбекистондаги матбуот эркинлиги билан боғлиқ умумий манзара ўзгаришсиз қолаётгани юзасидан хавотир билдирди.\nОбид қорининг шогирдлари норозилик тадбири уюштирмоқчи\nШвецияда яшаётган бир гуруҳ ўзбекистонликлар шу йилнинг 20 февраль куни Стокҳолмда пикет ўтказиш ниятидалар. Норозилик тадбири, ташкилотчиларга кўра, 2012 йил февраль ойида Стрёмсунд шаҳрида машҳур имом Обидхон қори Назаровнинг ҳаётига суиқасд уюштирилганига уч йил тўлиши муносабати билан ўтказилади.\nБугун Ўзбекистон президенти маъмурияти биноси олдида мамлакатда инсон ҳуқуқларига риоя қилинишини яхшилаш ҳамда коррупцияга барҳам бериш талаби билан пикет ўтказган ҳуқуқ фаоллари Тошкент вақти билан 12.15да Яккасарой ИИБ олиб кетилди.


Болалар ва ўсмирлар (7-9 ёш) учун юрак қисқаришлари сони ва артериал босим кўрсаткичлари бўйича спорт машғулотларида жисмоний ривожланишга баҳо беришдаги функционал синамалар ва кўрсатмалар\nЭслатма: боланинг кафтига таяниб полдан кўтарилиши ва югуришигача ЮҚС ва АБ дастлабки кўрсаткич ҳисобланади, масалан, 7 ёшдаги болада нормада ЮҚС дақиқада 80 марта агар, 10 сек. ичида кафтига тиралиб полдан 10 марта кўтарилишидан кейин ЮҚС 1 дақиқада 80+9=89 марта уришини, 2 дақиқада 80+4=84 мартани ташкил қилса, 3 дақиқанинг охирида дастлабки даражани, яъни 80 марта уришни ташкил қилади; АБ нормада 94/62 мм/сим. устуни ҳисобида, полдан кўтарилишлардан 10 сония ўтгач, тикланиш даври 1 дақиқада: максимал 94+15=109, минимал 62+10 мм.сим. устуни ҳисобида, икки дақиқада тегишлича 94+10 ва 94+5 мм.сим. устуни ҳисобида ва 3 дақиқа ичида нормал кўрсаткичларгача тикланса, биз бу болани жисмонан яхши ривожланган ва спорт билан фаол шуғуллана олади, дея оламиз.\nБолалар ва ўсмирлар (10-15 ёш) учун юрак қисқаришлари сони ва артериал босим кўрсаткичлари бўйича спорт машғулотларида жисмоний ривожланишга баҳо беришдаги функционал синамалар ва кўрсатмалар\nЭслатма: боланинг кафтига таяниб полдан кўтарилиши ва югуришгача ЮҚС ва АБ дастлабки кўрсаткич ҳисобланади. Масалан, 12 ёшдаги болада нормада ЮҚС дақиқада 74 марта уради, 10 сек. ичида полдан 10 марта кўтарилишдан кейин 1 дақиқада ЮҚС 74+8=82 марта уришни, 2 дақиқада 74+3=77 ва 3 дақиқа охирида дастлабки даражани, яъни 74 уришни ташкил қилади; АБ нормада сим.устуни ҳисобида 104/68 мм. Полдан кўтарилишдан 10 сек. ўтгач, тикланиш даври 1 дақ.да: максимал –104+15=119, минимал 68+10 мм.сим. устуни ҳисобида. 2 дақиқада тегишлича 104+10 ва 68+5 мм.сим. устуни ҳисобида, 3 дақиқа ичида нормал кўрсаткичларгача тикланади. Бу бола жисмонан яхши ривожланган ва спорт билан фаол шуғулланиши мумкин, дея оламиз.\nБолалар ва ўсмирлар (16-18 ёш) учун юрак қисқаришлари частотаси ва артериал босим кўрсаткичлари бўйича спорт машғулотларида жисмоний ривожланишга баҳо беришдаги функционал синамалар ва кўрсатмалар\nЭслатма: боланинг кафтига таяниб полдан кўтарилиши ва югуришигача ЮҚС ва АБ дастлабки кўрсаткич ҳисобланади. Масалан, 16 ёшдаги болада нормада ЮҚС дақиқасига 70 марта, 10 сония ичида қўл кафтига тиралиб, полдан 10 марта кўтарилишдан кейин ЮҚС 1 дақ.да 70+8=78 марта уришни, 2 дақиқада 70+3=73 мартани ташкил қилса, 3 дақиқа охирида дастлабки даражани, яъни 70 марта уришни ташкил қилади; АБ нормада 112/74 мм.сим. устуни ҳисобида тикланиш даврининг 10 секунд ичида кўтарилишларидан сўнг, 1 дақиқада максимал 112+15=127, минимал 74+10мм.сим. устуни ҳисобида, 2 дақиқада тегишлича 112+10 ва 74+5 мм.сим. устуни ҳисобида ва 3 дақиқада нормал кўрсаткичларгача тикланса, биз бу бола жисмонан яхши ривожланган ва спорт билан фаол шуғуллана олади, дея оламиз.\nСПОРТНИНГ АҲАМИЯТИ ВА ТУРЛАРИ\nСпорт кўпқиррали жамоавий ҳодиса бўлиб, инсонни меҳнат қилиш ва фаолиятнинг бошқа турларига тайёрлайдиган, жамиятнинг маънавий сўровларини қониқтирадиган, байналмилал алоқаларни мустаҳкамловчи ва кенгайтирувчи соҳа, шунингдек ахлоқий ва эстетик тарбиянинг энг муҳим воситаларидан бири ҳисобланади. Жамоавий ривожланишнинг маҳсулоти сифатида у жамият маданиятининг органик қисмини ташкил қи¬лади ва муайян ижтимоий шароит¬ларга боғлиқ ҳолда турли қирра ва шаклларга эга бўлади.\nСпорт учун ўзига хос бўлган (специфик) хусусият, мусобақалашиш фаолияти орқали, кўзлаган мақсад – инсонни жисмонан такомилга етказиш ҳисобланади, албатта у беллашувсиз мавжуд бўла олмайди. Мусобақалашиш фаолияти, расмий мусобақалар шароитида, юқори спорт натижаларини қўлга киритишдек кўрсатмалар орқали амалга оширилади.\nБироқ спортни фақатгина мусобақали фаолият турига киритиш мумкин эмас, унинг янада чуқурроқ маъноси ҳам бор. Бу унинг ижтимоий моҳияти ва бизнинг жамиятдаги спортнинг аҳа¬мияти билан изоҳланади.\nБутун жаҳонда спортнинг ривожланиши спортнинг кўплаб алоҳида турлари юзага келиши ва кенг тарқалишига замин яратди, ҳозирги кунда уларнинг сони 200 дан зиёдни ташкил этади. Улардан ҳар бири ўзининг мусобақалашиш пред¬мети, ҳаракатларнинг алоҳида таркиби, спорт курашини олиб бориш усуллари ва мусобақа қоидалари билан тавсифланади. Спортнинг энг кенг тарқалган турлари қишки ва ёзги Олимпия ўйинлари дастуридан жой олган.\nЖаҳонда кенг тарқалган спор¬т¬¬нинг барча турларини, мусобақалар предметининг хусусиятлари ва ҳаракатли фаоллигининг характерига қараб олти гуруҳга бўлиб таснифлаш мумкин.\n1-гуруҳ – спортчиларнинг чегараланган даражада жисмоний ва руҳий сифатларини намоён қиладиган спортнинг фаол ҳаракатли турлари. Мазкур спорт тур¬ларида эришиладиган ютуқлар спортчининг шахсий-ҳаракатли имкониятларига боғлиқ бўлади. Мазкур гуруҳга спортнинг кўплаб турлари киради.\n2-гуруҳ – махсус ҳаракатланувчи техник воситаларни бошқариш (автомобиль, мотоцикл, яхта, самолёт ва бошқалар) билан боғлиқ амалиётли асосга эга бўлган спорт турлари. Ушбу турлардаги спорт натижалари, асосан техник воситаларни самарали бошқара олиш маҳорати ва уларни сифатли тайёрлаш малакаси билан изоҳланади.\n3-гуруҳ – бу гуруҳдаги спорт турларидан ҳаракатли фаоллик, махсус қуролдан (ўқ отиш, дартс) нишонни мўлжалга олиш шарти билан қатъий лимитлаштирилган.\n4-гуруҳ – бу гуруҳдаги спорт турларида моделли-конструктирлаш фаолияти бў¬йича спортчи эришган натижалар (авиамоделлар ва бошқалар) таққослаб кўрилади.\n5-гуруҳ – асосий мазмуни мавҳумий-мантиқий характерга эга бўлган мусобақалар орқали, рақибни ютишга асосланган спорт турлари (шахмат, шашка, бридж ва бошқалар) киради.\n6-гуруҳ – спорт турларидан тузилган кўп курашлар (спортча йўналиш олиш, тулки ови, биатлон, денгиз ва хизмат кўп курашлари ва бош¬қалар).\nСпортчиларни тайёрлаш тизими ўз ичига тўртта йирик блокни қамраб олади:\n- саралаш тизими ва спортча йўналишни олиш;\n- спорт машқлари;\n- мусобақалар тизими;\n- машқлар ва мусобақалардан ташқаридаги машқий-мусобақавий жараённинг мақбуллашган омиллари.\nСпортчининг асосий тайёргарлик кўриш-машқли фаолияти спорт машқлари шароитида амалга оширилади. У спортчини тайёрлашнинг асосий шакли ҳисобланиб, у машқлар тизими асосига қурилган ва спортчининг спортга доир такомиллашувини бошқаришга йўналтирилган, унинг юқори натижаларга эришишга тайёрлигини таъминлаб берадиган, ўзига хос ихтисослашган педагогик жараён сифатида намоён бўлади.\nСпортчини тайёрлаш тизимидаги энг муҳим таркибий қисмлардан бири, кўзланган мақсад, восита ва спортчиларни тайёрлаш услуби сифатида кўзга ташланадиган мусобақалар ҳисобланади. Мусобақалар махсус соҳа сифатида ифодаланган бўлиб, уларда спортчининг фаолияти амалга оширилади ва унинг алоҳида қобилиятларини объектив равишда таққослаб кўришга имкон берадиган ва уларни максимал даражада намоён этишни таъминловчи таркибий қисм ҳисобланади.\nМусобақаларда иштирок этиш учун энг юқори тайёргарликка эришиш ва юқори спорт натижаларини қўлга киритиш, бутун тайёргарлик тизимини замонавий илмий шароитлар билан таъминлаш мавжуд бўл¬ган ҳоллардагина мумкин бўлади. "Спорт мактаби" деган тушунча ҳам ана шундан келиб чиққан ва у орқали биз спортчиларни янги илмий маълумотлар ва етакчи спорт амалиётлари асосида юзага келган спортчиларни тайёрлаш тизимини тушунамиз.\nДилором АҲМЕДОВА, Республика ихтисослаштирилган педиатрия илмий-амалий тиббиёт маркази директори,профессор.\n№ 8, 22.02.2013 « орқага


"ҚАЙНОНАМ ОНАМ МЕНИНГ, КЕЛИНИМ БОЛАМ…" » Past Darg'om haqiqati\nБош Сахифа » Жамият ва ҳаёт » "ҚАЙНОНАМ ОНАМ МЕНИНГ, КЕЛИНИМ БОЛАМ…"\nМуаллиф: Admin дан 20-07-2017, 09:00, курилди: 152\nДарвоқе, "Қайноналардан оилага тегадиган наф келиндан яхши уй бекаси тайёрлаб бериш" дейилади ҳадису шарифда. Қадимдан бизга маълумки, уйнинг "об-ҳавоси" қайнона-келин муносабатида намоён бўлади. Бу гўёки занжир мисол бир-бирига боғланади. Ўша занжирлар узилмаслиги эса ҳар икки томонга ўзига хос мажбуриятларни юклайди. Келин ўзи тушган остонасини азиз билиши, хунугини "чиройли", ёмонини "яхши" қилиш учун астойдил киришиши зарур.\nМаҳалла йиғинларидан бирида нуроний онахон барчага қарата шундай деган эди: "Азиз келин, сиз ватанли бўлдингиз. Бу сиз тинчгина ором оладиган бошпанангиз, умрингизнинг сўнгги дамигача ўзингизники бўлган даргоҳдир. Қани, бир ўйлаб кўринг-чи, ана шу тафаккур, мақсадни юрак ва онгингизда мужассам эта олдингизми? Сиз бу нозик туйғуни ажралиш деган совуқ ўйга алмаштирмаяпсизми, демак, сиз иймонли, эътиқодли инсонсиз. Оилада куртак ёза оласиз. Қайнонажон! Бундан 20-25 йил олдин фарзандли - ўғилли ё қизли бўлдингиз, яъни, оналик бахтига муяссар бўлдингиз. Бугун эса Оллоҳнинг иродаси билан келин олишга шай турибсиз. Бу сизга қувончи келтирадими ёки ташвиш? Албатта, қувонч. Чунки бу дунёда ҳар бир она фарзандининг камоли, бахтини кўришни истайди. Фақат остонангизга яхши ниятлар билан кириб келган келинга "болам" дея муносабат билдиринг. Биз қайноналар учун шахсий намуна бўладиган пайт келди."\nҲа, ҳозирги ўзбек аёли ожиза эмас, балки барчага кўмакдош, ҳиммат ва эътибори, меҳр ҳамда саховати, тежамкор ва тадбиркорлиги, доно ва билимдонлиги билан дунёни лол қолдирадиган хусусиятга эга. Муқаддас қўрғоннинг асосини ҳам улар яратади. Тошкент шаҳрида ушбу масалага бағишланган конференциянинг иштирокчиси сифатида буни яна бир бор англадим. 16 йилдирки, маҳалла маслаҳатчиси сифатида хонадонлар, аёл-оналар билан мулоқотдаман. Гоҳида баъзиларига насиҳат қилсам, яна бировига шукроналик, қайсинингдир гапларидан, ҳаётидан кўнглим тоғдек кўтарилади. Муҳими, шу пайтгача маҳаллада оиласидан ажралганлар қайд этилмаган. Оилалар, келинлар бахтида қайноналарнинг ўрнини таъкидлагим келади. Чунки новдани қайси томонга буксанг, шу томонга эгилади. Маҳаллалар қошида "Қайноналар кенгаши" жамоатчилик тузилмасининг йўлга қўйилиши нур устига аъло нур бўлди. Бу эса оилавий ажримларнинг олдини олиш, қизларни турмушга тайёрлаш, келиндан яхши уй бекаси тайёрлаш борасида катта мактабдир.\n"Буюк Турон" маҳалласи


Ангела Меркель карантинда қолмоқда - Zamin.uz\n11:53 / 23.03.2020\nГермания канцлери Ангела Меркель ўзини эмлаган шифокорда коронавирус инфекцияси аниқланганидан сўнг, уй карантинида қолишга қарор қилди, деб хабар беради Reuters.\nГермания канцлери бу ҳақда 22 март куни карантин чора-тадбирлари янада қатъийлаштирилгани эълон қилинганидан сўнг билиб қолган. Янги тартиб-қоидага кўра, мамлакатда яқин икки ҳафта ичида икки кишидан ортиқ бўлган одамларнинг бир жойда тўпланиши тақиқланди.\nИзоляция вақтида Меркель ўзининг хизмат мажбуриятларини бажаришни давом эттириш ниятида.\nСўнгги маълумотларга кўра, Германия COVID-19 пандемияси оқибатида энг кўп жабр кўрганлар сони бўйича бешта давлат қаторига киради. Жон Ҳопкинс университети маълумотларига кўра, мамлакатда 24 мингдан ортиқ одамда коронавирус аниқланган, вафот этганлар сони 92 кишига етган.\nТаъкидланишича, Германия лабораторияларида ҳар ҳафта қарийб 160 мингта текширув ўтказилмоқда. Бу Европадаги бошқа давлатларнинг умумий ҳисобда ўтказган текширувларидан ҳам кўп. “Замин” янгиликларини “Youtube”да кузатиб боринг\nГермания ички ишлар вазири Меркель қўлини сиқишдан бош тортди (видео)\nМеркель ва Эрдўған Россияга келмоқда\nТуркиялик актёр Бурак Ўзчивит коронавирусни бошдан кечирган Рамзан Қодировга видеомурожаат йўллади (видео)


Сиёсий шарҳ | Альянс-Пресс\n17.11.2015 23:49 Маҳмуджон Қозоқбоев 3143\n«Кўрпангга қараб оёқ узатмайсанми»\nҒарб ўзининг қаричи билан ўлчашни яхши кўрарди. Тариққий топган Европа ўзидаги етишганликларни фақат ўзининг меҳнат маҳсули деб билади. Ўзидаги инсон хуқуқлари, демократияси ютуқларининг замири Осиё , Африка , Америка ва Австралия муқум халқларининг инсоний хақ-ҳуқуқларини асрлар давомида поймол этилиши эвазига қурилганини эсдан чиқарган кўринади. Йигирманчи аср ўрталарига келиб, мазлумлар қонига гўё тўйган Европа бутун дунёдаги ўз колонияларидан гўёки кечгандек бўлди. Бирданига у зиёли, гуманизм ғояларини илгари сурадиган заминга айланди қолди. Энди у собиқ тутқин мамлакатларини инсонпарварлик борасида, давлатни демократик мезонларга мойил равишда бошқаришни ўргата бошлади. Ғарб Европадан дарс олишни , унинг андозаларини ўзида жорий этмагани баҳонасида собиқ колонияларини қайтага «забт» эта бошлади. Ғарб бу ишларни қайтадан XXI бўсағасидан юргизди. Афғонистон, Ироқ куйиб кул бўлди. Ироқ президенти Саддам Хусайн дорга тортилди. Афғонистонда энди керак бўлмай қолган Бен Ладен массонликка қабул қилинишдаги қасамга монанд танаси куйдирилиб, кули вертолетдан Ҳимолай тоғ тизимлари узра кўкка сочилди. Зимдан бошқарилаётган хаус натижасида Жазоир, Миср,Ливия, Сурия ва Яманда қирғинбарот бошланди. Миср президенти Хусни Муборак тирик мурдага айланди. Унинг бошини еган янги сайланган президент Мурсий ҳам ҳарбий тўнтаришга учради. Ливия президенти Муаммар Каддафий оломон томонидан калтакланди ва отиб ўлдирилди. Муаммар Кадафий ўлимидан олдин Худонинг зорини қилди. Юрти узра самолетлари учаётган ҳаммаёқни бомбалаётган Франция президентининг илгариги дўстлик бўйича қасамларини эслатди.\n«Ҳой Европа сен нега менга, менинг юртимга тажовуз қиласан , агар билсанг мен Африка билан сенинг ўртангдаги девордурманки, мен қуласам, сенинг ҳам кунинг яхши бўлмайди»-деган эди Муаммар Каддафий ўзининг охирги видеомурожаатида. Ғарб инсон ҳуқуқларини , демократияни ўртага қўйиб, дариган амалидан Яқин Шарқ аҳли томоман ғарот ўлди. Гуркураган, гуллаган мамлакатлар пайҳон, ҳалқи уйсиз беватан бўлди. Мен "Исломий Давлат" деган жойда яхши бўлди деганларини эшитмадим. Ғарбнинг сиёсати ўлароқ пайдо бўлган давлатсимон бу бирикма тўғрисидаги гап сўзлар афгор оммада ишонч уйғотаолмади. Уруш ўчоғига айланган мамлакатлардан безиган аҳоли оммавий тусда, ўша ҳаммага кўз-кўз қилинаётган, инсон ҳуқуқларига тўла роя қилинаётган, Ғарб мамлакатларидан яқинроғи Европага қараб юриш ясади. Нечукким, уларнида яхши яшашга ҳақлари бор. БМТнинг ҳужжатлари, Хелсинки Конвенцияси, Қочқинлар бўйича Комиссарликларнинг битмлари, битмлар, битмлар… Қани булар хақиқатдан шу урушдан безиган, унинг қурбонлари фойдасига ишласинчи!? Йўқ! Қилгуликни қилган Ғарб воқеликни бундай бурилишига тайёр эмас эмиш. Ха де!\n«Ташқаридан туриб ўқитиш яхшида! Йўқ жаноблар, чинданда бу сизлар пиширган ошингиз! Энди ундан сизлар ҳам тотиб кўрингиз»- дегимиз келиши табиий.\nЛекин бундай мутаҳамчиликни жаҳон аҳли хали кўрмаган. Ғарб ўзи пиширган ошини ўзи ичкиси келмаяпди. Демакки бизга тайёрлан ошларида оғулари бор. Амалларидан ниятлари ҳолис бўлмагани аниқ . Эмишки Европа бунча кўп қочқинларни қабул қила олмасмиш. Қочқинларни Европага эмас, Марказий Осиёга жойлаш керакмиш. Нечукким халқи Яқин Шарқнинг каби мусулмонмишлар. Вой эслилар-эй! Сизларнинг биз томонга 1944 йилда Қрим тотарлари, чечан –ингушларни, месхетин туркларни бадарға қилган эски большовой -коммунистлардан нима ҳам фарқингиз қолар экана? Бизларга тинмай ақл ўргатиб келган бу ғарбликлар ҳам бир чиройли миллатчи эканку! Австралия Бош вазирини бир эшитиб кўринг-га ! Муҳожирларга нисбатан қилган дағ-дағасини эшитиб энсангиз қотади. «Бу бизнинг замин , бизнинг хаётимиз, бизнинг қадриятларимизни сиз муҳожирларга топтатиб қўймаймиз» - дейди у , қўрқоқ биринчи мушт кўтарибди қабилида. Ие , ассалому алайкум зоти британиялик жаноб! Бу ерларга қандай келиб қолганингизни биз ҳам тарих дарслигини ўқиганимиз учун билганмиз. Энди бу ақллиларни кўринг. Агарки суриялик қочоқларнинг бир қисми Австралияга келиб қолсамиш, уларни Марказий Осиёга, аниқроғи Қирғизистонга ўтказиб юборишарканлар. Уларнинг иддаоларига қараганда Қирғизистонда аҳоли унча зич жойлашмаганмиш. Буни қаранглар-а!!! Уларнинг қадриятлари кўпчиликни кўтармасмиш. Ха ўзинг кўтаролмасанг нима қилардинг, ўзинггагина яраша қадриятларингни дунёга кўз-кўз қилиб.\nЕвропа боши берк кўчага олиб кирволиб, бу аҳволдан чиқишни йўли роса изладиёв. Бундан чиқиш учун ҳийлаю-найрангни ишлатиши табиий эди. Венгрия ва бошқа Болқон давлатлари чегара ҳудудларида чодир тикиб, мустар бўлиб ўтирган норасида гўдакларини қучоқлаган суриялик аёллар, қарияларни киритмаслик учун катта авантюра керак эди. Ваҳоланки авантюра содир ҳам бўлди. Бутун дунё жамоатчилиги кўз ўнгида айнан «суриялик ислом террористларининг Европага хужуми» номли спектакл Париж саҳнасига олиб чиқилди. Суриялик қочқинларнинг «босқинларини» айнан шу йўл билан тўхтатиб қолиш учун, авантюристлар кўпроқ одамларни қурбон қилишлари керак бўлди. Охирги маълумот деб Парижда 130 одам қурбон бўлиб, 180 киши турли хажмда жарҳат олганини айтишмоқда. Энди эса сценарий мотивациясига кўра, Ғарб хавфсизлик хизматлари Европанинг бошқа мамлакатларида ҳам айнан суриялик террористларини тутишга харакат бошлайдилар.\nШундай қилиб, ниҳоят Европа ўзи томон Суриядан оқиб келаётган қочқинларининг тўлқинини тўхтатиб қолиш йўлини топгандай бўлди. Франция пойтахтидаги ўйингоҳда содир этилган террор қўпорувчиликда гумон қилинаётган кишининг суриялик экани аниқланганмиш. Ўзини «шаҳидлик камари» билан портлатиб юборган кишининг шахсини аниқловчи паспорти топилганмиш. Бизнинг авлод Улуғ Ватан Урушига бағишланган юзлаб ишланган кинофильмлар таъсирида катта бўлган. Барчамиз икки каррани билганимиз каби бирор бир диверция ёки разведкага бораётган жангчилар биринчи навбатда хужжатларини, харбий унвон нишонлари ва орден-медалларини муайян турган жойида қолдирадилар ёки кўмиб қўядилар. Портлаш оқибатида соғ қолган паспортни топиб олиш жуда ҳам эриш туюлган масаладир. Бунингдек ўтда ёнмас, сувда чўкмас паспорт АҚШнинг Манхетенидаги эгизак осмонўпарининг халокатидан кейин топилиб, ақли жойида одамларни энсаларини қотирганлигини жаҳон ОАВ яна эслаб қолдилар.\nГап 2001 йилда учоқларни олиб қочган гўёки миллати араб учувчисининг паспорти хақида кетаётганини англадингиз. Ваҳоланки учоқнинг бинога келиб урилиши натижасида бетон темир иншоатлар ёниб кул бўлгану паспорт ёнмай қолганда?! Гиннеснинг рекордига бу паспортларни киритиш керак эди албатта. Ҳали Париждаги бу ишлар терактми йўқми аён бўлмай туриб, бир хилги юзини уч рангга бўяб олганлар аватарлар тоифаси «Бу ишларда Москванинг қўли бор» деган давони кўтариб чиқишга уялишмадилар ҳам.\nАлбатта Москва ҳам авлиё эмас, лекин шу ҳолатда бу гаплар кулгулилиги аниқ. Лекин «ўтда ёнмас» паспорт туфайли Европа хавфсизлик хизматлари аввал унинг эгаси суриялик эканини аниқладилар, кейин унинг тирик қочиб беркинмоқчи бўлган акасини Германияда тутиб олдилар. Брюселда бўлса худди шу суриялик террорчиларнинг бошқа шериклари яширинган уйга етиб келсалару, у ерда кучли портлаш юз берганмиш. Энди «шаҳид» сурияликнинг бошқа шеригини Болқон давлатларидан бирида Сербияда ушлаб олишибди. Не кўз билан кўришсинки, у ҳам суриялик бўлиб, паспортиям қуйиб қўйгандек, Париждаги акасига ўхшармиш. Булар бутун дунё одамларини гўл, карахт деб ўйлаб жаҳон афкор оммасининг нарҳини тийин –чақа қилиб ташладилар-а !? Қойил Европа! Мен сенинг ўзингнинг нарҳингни анча баланд деб ўйлаган эканман. Лекин фикримда шу масалада адашганимдан хурсандман.\n25.09.2015 Парламент сайловлари: Жанубда ўзбеклар кимга овоз берадилар?\n4 октябр – Қирғизистон парламентига сайловлар ўтказиладиган санъага ҳам саноқли кунлар қолди. Этник ўзбеклар гуруҳи умумий Қирғизистон сайловчилари электоратининг 14% ни тузади, лекин унинг ўрни шу электрал жараёнда ўта муҳимдир. Охирги 2010 йилги парламент ва 2012 йилги Ўш шахар Кенгаши депутатлигига сайловлар натижасига кўра, бу жамоат етарли даражада оммавий ва жуда кўп ҳолатларда яхлит овоз берган. Ўзбек миллатига мансуб Қирғизистон фуқаролари мамлакатдаги уммумжамият ишларида фаол иштирок этишга харакат қиладилар.


Қозоғистоннинг “Мектеп” нашриётига Қрим Россия таркибида кўрсатилган дарсликларни ўзгартириш мажбурияти қўйилди\nҚозоғистон таълим ва фан вазирлиги “Мектеп” нашриётига чоп этган мактаб дарсликларига нисбатан билдирилган эътирозларни ҳисобга олиб тузатишлар киритиш, Республика илмий-амалий марказига эса дарсликларни, шу жумладан сиёсий томондан, таҳлил қилиш бўйича ишни кучайтириш мажбуриятини қўйди. Бу ҳақда Tengrinews.kz нашри маълум қилди.\nДарсликлар бўйича республика комиссияси йиғилишида Украинанинг “Мектеп” нашриётининг баъзи дарсликларининг мазмуни бўйича билдирилган эътироз масаласи муҳокама қилинди. Нашриёт чоп этган 10-11-синфлар учун география ва жаҳон тарихи дарсликларида Қрим республикаси Россия субъекти сифатида кўрсатилган.\nМаълум қилинишича, бошқа нашриётнинг дарсликларидан фарқли ўлароқ, “Мектеп” нашриёти дарсликларида “Қрим мавзуси бўйича нашриёт ва дарслик муаллифлари томонидан Қозоғистон ҳамда дунё ҳамжамиятининг расмий муносабати тўлиқ тарзда акс эттирилмаган”.\nМуҳокама сўнггида “Мектеп” нашриётига “номи тилга олинган дарсликларда билдирилган эътирозларни ҳисобга олиб тузатишлар киритиш” мажбурияти юкланди.


Покистон мустақиллик кунини нишонламоқда\n10:15 / 18.08.2015\n14 август куни Покистон мустақилликка эришганининг 69-йиллигини нишонлади.\nУшбу кунда Исломободда 31 марта, вилоятлар марказларида 21 марта тўплардан отилди. Сана муносабати билан одамлар кўчаларга миллий байроқлар билан чиқишди. Экспертларнинг таъкидлашича, охирги ўн йил ичида ушбу байрам бу қадар кенг миқёсда нишонланмаган эди.\n“Мустақиллик куни бутун мамлакатда, Ҳайбар водийсидан федерал бошқарувдаги қабилалар ҳудудигача байрам қилинди”, – дейилади Mashriq газетасида.\nМаҳаллий журналистларнинг фикрича, мустақиллик байрамининг бу қадар кенг нишонланиши кўп жиҳатдан террорчилик устидан қозонилган ғалаба билан боғлиқдир. Таъкидланишича, ҳукумат мана курашдаги ютуқларини мустақиллик билан боғлашга ҳаракат қилмоқдалар.\n“Ўн йилдан сўнг кўчаларга рекорд миқдордаги одам чиқди, ва бу террорчиларнинг умуртқасини синдирган “Зарби Азб” ҳарбий амалиёти шарофатидир”, – дейилади Mashriq’да.\nМустақиллик куни билан миллатга йўлланган мурожаатида президент Мамнун Ҳусайн ҳукумат хавфсизлик ва мудофаа ишидан пул аямаслигини ва террорчиликнинг илдизини қуритишда давом этишини ваъда қилди.\n“Бу кампания таҳдид бутунлай йўқ қилинмагунига қадар давом этади, ва бутун халқ террорчиликка қарши эълон қилинган ушбу курашда ҳукумат ва ҳарбий кучларни қўллаб-қувватламоқда”, – таъкидлаб ўтди у.


“Жар”даги ўйинда Муҳаммедов | "NAVBAHOR" FUTBOL JAMOASINING RASMIY WEB SAHIFASI\n“Жар”даги ўйинда Муҳаммедов\n2 май куни жамоамиз Тошкентда «Бунёдкор» жамоаси меҳмони бўлади. Айни пайтда футболчиларимиз учрашувга пойтахтда ҳозирлик кўришмоқда. “Сўғдиёна”га қарши ўйиндан кейин бир кун ҳордиқ чиқарган жамоамиз аъзолари 28 апрелда Тошкентда тўпланишди. Бугун ПФЛ “Бунёдкор” ва “Навбаҳор” жамоалари ўртасида ўтадиган ўйин ҳакамларини эълон қилди. “Жар” ўйингоҳида соат 18.00да бошланадиган учрашувни бекободлик Мурод Муҳаммадеов бошқариб боради. Унга қанотларда Тошкент вилоятилик Холмат Мирзааҳмедов ва Андрей Снетковлар ёрдам беришади. Захирадаги ҳакам сифатида С.Саттаров (Қарши) қайд этилди. Учрашув назоратчиси вазифаси эса Сайфиддин Эрматов зиммасига юклатилган.


Мусодара қилинган жиноят қуроллари қайтариладими? | NORMA.UZ\nПарламентда жиноятда иштирок этмаган шахсларга тегишли жиноят қуролларини мусодара қилишни бекор қилиш тўғрисида Жиноят-процессуал кодекси (ЖПК)га ўзгартириш ва қўшимчалар киритиш юзасидан муҳокама якунланди. Бу ҳақда ЎзА хабар беради. Биз мазкур қонун қабул қилинишининг мол-мулкидан мосуво бўлган собиқ мулкдорлар учун оқибатларини таҳлил қилишга уриниб кўрдик.\nМаълумот учун: ЖПКга судларни гумон қилинувчига, айбланувчига, судланувчига, маҳкумга тегишли бўлмаган жиноят қуролини мусодара қилишга мажбурловчи қоида 11.09.2008 йилдан киритилган.\nГарчи ўзгартиришлар ЖПКга киритилаётган экан, унинг вақт бўйича амал қилиши тўғрисидаги нормаларга мурожаат қиламиз (3-модда).\nҚонунда жиноят ишларини юритиш, жиноят содир этилган жойдан қатъи назар, башарти Ўзбекистон Республикасининг бошқа давлатлар билан тузилган шартнома ва битимларида ўзгача қоидалар белгиланмаган бўлса, иш юзасидан суриштирув, дастлабки тергов ва суд муҳокамаси юритилаётган пайтда амалда бўлган қонун ҳужжатларига мувофиқ олиб борилади, дейилган. Яъни бекор қилинган процессуал нормаларга мувофиқ қабул қилинган қарорлар қайта кўриб чиқилмайди.\nМасалан, 1.01.2018 йилдан прокурор томонидан эмас, балки суд томонидан қамоққа олиш бўйича санкциялар бериш тартиби жорий этилганда Олий суд юқорида айтилган сабабга кўра, қамоққа олиш тарзидаги эҳтиёт чораси ёки қамоқда сақлаб туриш муддатини узайтириш тўғрисидаги 1.01.2018 йилгача чиқарилган қарорлар янги қонун бўйича қайта кўриб чиқилмайди, деб махсус тушунтириш берди.\nШу билан бирга, «Норматив-ҳуқуқий ҳужжатлар тўғрисида»ги Қонуннинг 31-моддаси НҲҲ орқага қайтиш кучига эга эмаслигини ва улар амалга киритилганидан кейин юзага келган ижтимоий муносабатларга нисбатан татбиқ этилишини мустаҳкамлади. Қонуннинг амал қилиши у амалга киритилишига қадар юзага келган ижтимоий муносабатларга нисбатан қонунда тўғридан-тўғри назарда тутилган ҳолларда татбиқ этилади.\nАлоҳида таъкидлаш жоизки, қонунларнинг орқага қайтиш кучини назарда тутадиган ЖКнинг 13-моддаси фақат тегишли қилмишни содир этган шахсларнинг аҳволини енгиллаштирадиган ҳолатларга нисбатан татбиқ этилади. Яъни, бу барча бошқа шахсларга дахл қилмайди.\nШу тариқа, мусодара этилган мол-мулк фақат эълон қилинган қонуннинг матнида бу ҳақда тўғридан-тўғри кўрсатилган ҳолатлардагина қайтарилади. Бироқ, бизда мавжуд маълумотларга кўра, ҳужжатда бундай қоида кўзда тутилмаган.


БРМ облигациялари — мамлакатнинг барқарор ривожланишига қўшилган ҳисса – Газета.uz\nLotinchada На русском языке 29 октябр 2021, 12:14 Колумнистлар\nМарказий Осиёнинг аҳолиси энг зич ҳудудлардан бири ҳисобланган Ўзбекистоннинг Фарғона вилоятидаги кичик қишлоқни тасаввур қилинг. Бу ерда, ҳудди бошқа аҳоли яшаш масканларида бўлгани каби, хавфсиз ичимлик сувидан фойдаланиш имкони мавжуд эмас ҳамда фойдаланувчиларнинг қарийб учдан икки қисми кунига кўпи билан олти соат давомида сув олишлари мумкин. Натижада, ушбу ҳудудда яшовчи болалар ва\nкатталар сув орқали юқадиган касалликлар оқибатидаги ўлим ҳолатларининг янада юқори кўрсаткичларига тўқнаш келадилар.\nЭнди эса ўзингизни Фарғона вилоятидаги айнан шу туманнинг хокими деб тасаввур қилинг: сиз аҳоли эски сув таъминоти тизимидан қолган ариқлардан ифлосланган сувни ичмаслиги учун инфратузилмани яхшилашни истайсиз. Бироқ, бу инфратузилмавий лойиҳаларни қандай молиялаштириш мумкин?\nХавфсиз ва арзон ичимлик сувидан фойдаланиш инсон ҳуқуқи ҳамда Барқарор ривожланиш мақсадлари 6 дастурининг (БРМ 6) асосий вазифаларидан бири ҳисобланади. Лекин, ривожланиш соҳасидаги лойиҳаларнинг молиялаштирилиши етарли бўлмаганлиги сабабли (COVID-19 инқирозининг ижтимоий-иқтисодий оқибатлари ва экологик таҳдидлар билан биргаликда), Ўзбекистоннинг 2030 йилгача бу ва бошқа БРМга эришиши қийин кечиши эҳтимолдан йироқ эмас.\nЎзбекистон ҳукумати, Барқарор ривожланиш соҳасидаги кун тартибига қатъий содиқлигига қарамай, мамлакат эҳтиёжларини қондириш соҳасидаги молиялаштириш тақчиллигининг ўсишига дуч келмоқда. 2019 йилдаги баҳолашга кўра, миллий БРМга эришиш учун ҳар йили камида 6 миллиард АҚШ доллари ҳажмидаги қўшимча инвестициаялар талаб этилади. Янги баҳолашга кўра COVID-19 таъсири оқибатларини бартараф этиш 4 миллиард АҚШ доллари ёки мамлакат ЯИМнинг 7 фоизини талаб қилади.\nРивожланиш соҳасидаги лойиҳалар учун хусусий молиялаштиришни жалб қилиш\nМолиялаштиришнинг ушбу тақчиллигини бартараф этиш мақсадида ҳам давлат, ҳам хусусий ресурсларни сафарбар этиш учун салмоқли қўшимча ва мунтазам саъй-ҳаракатлар талаб этилади. Давлат ва хусусий сармояларни жалб қилишга доир чораларнинг бири сифатида Ўзбекистон Ҳукумати томонидан миллий БРМ мақсадлари ва кўрсаткичларига эришишга қаратилган лойиҳаларни молиялаштириш мақсадида импакт-инвесторлар ва институционал харидорларнинг маблағларини жалб қилиш учун БРМ суверен облигациялари муомалага чиқарилди.\nУшбу мақсадда БРМ облигациялари Ҳадли битими ишлаб чиқилган бўлиб, унда қайси лойиҳалар молиялаштириш олиш ҳуқуқига эга эканлиги, облигациялардан тушумлар қандай кузатилиши ва назорат қилиниши, шунингдек облигациялар муомаласи давомида ҳисоботлар қай тариқа тақдим этилиши кўрсатилган.\nЯнги облигациялар еттита вилоятда БРМга йўналтирилган давлат лойиҳаларини молиялаштириш имконини беради: таълим (БРМ 4), сув ресурсларини бошқариш (БРМ 6), саломатлик (БРМ 3), яшил транспорт (БРМ 9 ва БРМ 11), ислофланишга қарши кураш (БРМ 11), табиий ресурсларни бошқариш (БРМ 13 ва 15) ҳамда яшил энергия (БРМ 7).\nМасалан, сув таъминоти инфратузилмасини қуриш бўйича лойиҳа Фарғона вилоятининг чекка туманларидаги аҳоли учун хавфсиз ва арзон ичимлик сувидан фойдаланиш имконини яратиши ва шу тариқа бир нечта БРМга эришишга ёрдам бериши мумкин. Мувофиқ равишда, бундай лойиҳа БРМ облигациялари сотувидан тушган маблағлар ҳисобига молиялаштиришни олиш ҳуқуқига эга.\nМамлакат учун бу — БРМга эришиш йўлидаги муҳим олға қадам. Молиялаштиришнинг ушбу янги манбаи туфайли мамлакат Барқарор ривожланиш мақсадларига эришиш томон янада яқинлашмоқда.\nЎзбекистоннинг БРМ облигациялари хорижий инвесторлар учун қанчалик жозибали?\nБарқарор ривожланиш соҳасидаги лойиҳаларда хусусий секторнинг янада кенг иштирокини рағбатлантириш мақсадида Ўзбекистон Ҳукумати 2017 йилдаёқ янада очиқроқ бозор иқтисодиётига ўта бошлаган.\nИқтисодий сиёсатнинг асосий чоралари нархлар, савдо тарифлари ва айрибошлаш курсини либераллаштиришни, иқтисодиётни хусусий ташаббуслар, халқаро савдо учун очишни, корхоналар ва уй хўжаликларига тўғридан-тўғри солиқларни қисқартиришни қамраб олган. Бундай либераллаштирилган иқтисодий сиёсат Ўзбекистонга бутун дунёдаги бизнес вакиллари учун жозибали бўлишга ёрдам берди.\nИслоҳотларнинг узоқни кўзловчи кун тартиби натижаси ўлароқ, Ўзбекистон 2021 йилнинг июль ойида Лондон фонд биржасида БРМ облигацияларини жойлаштирган дунёдаги биринчи давлатлардан бири бўлди. Қисқа вақт ичида ушбу облигацияларга бўлган талаб ўса бошлади, шунингдек фоиз ставкаси Ўзбекистон учун фойдали кўрсаткичда сақланиб қолди. Жаҳон инвесторлари томонидан билдирилган юқори қизиқиш Ўзбекистонга нисбатан молиявий ишончнинг ортиб бораётганидан далолат бериб, инвесторларнинг Ҳукумат томонидан амалга оширилаётган ислоҳотларга бўлган ишончини тасдиқлайди.\nБутун дунёда БРМ облигациялари халқаро институционал инвесторлар учун жозибадор эканлиги аксарият ҳолатларда обуна лимитининг ошиб кетишига сабаб бўлади. Бироқ, эмитент-давлатлар томонидан маблағлардан фойдаланиш юзасидан ишончли ва аниқ мониторинг ҳамда ҳисобот таъминланиши, шунингдек молиялаштириш учун танланган лойиҳалар қай тариқа БРМга эришишга сезиларли таъсир кўрсатишининг намоён этилиши кутилмоқда.\nАслини олганда, Бутунжаҳон банкининг маълумотларига кўра, «инвесторларга нафақат ўз портфелларидаги экологик, ижтимоий ва бошқарув таваккалларини камайтиришни, балки инвестициялари жамиятнинг турмушига ҳисса қўшишда ёрдам бераётганини кўрсатадиган маълумот керак».\nҲозирда БМТТД ва мамтакатимиз Ҳукумати БРМ облигациялари томонидан молиялаштириладиган лойиҳаларнинг амалга оширилишини ҳар томонлама ва шаффоф мониторинг қилишни таъминлаш устида иш олиб бориб, инвесторлар ва кенг жамоатчиликни Ўзбекистон томонидан ривожланиш соҳасидаги вазифаларга эришилишига инвестицияларнинг таъсирига доир зарур ахборот билан таъминлашга интилмоқдалар.\nМатильда Димовска, БМТТДнинг Ўзбекистондаги доимий вакили\n#барқарор тараққиёт мақсадла


Ўзбек-қирғиз чегарасида тошбўрон\n12 апрел 2021, Тошкент вақти: 23:51\nноябр 16, 2012\nЎзбекистон фуқаролари ўзбек-қирғиз чегараси яқинида қирғизистонликлар миниб бораётган учта автомашинани тошбўрон қилди. Қирғиз расмийларига кўра, Ўзбекистон томони тошбўронда қатнашган тўрт нафар ўзбекистонликни ҳибс қилишга ваъда берган.\nҚирғизистон расмийларининг маълум қилишича, 14 ноябр куни кундузга соат уч яримлар чамасида ўзбек-қирғиз чегара ҳудудидан ўтувчи Ахси-Олабуқа йўлида 10-15 нафар ўзбекистонлик қирғизистонликлар миниб бораётган “Ауди”, “Фолксваген” енгил машиналарини ва битта юк ташувчи КамАЗ машинасини тошбўрон қилган. Шундан сўнг улар яна чегарадан ўтиб, қишлоқларига қочиб кетган.\n-Воқеа Ахси туманидан чиқаверишда, Олабуқа туманига яқин ердаги Ўзбекистон билан чегарадош ҳудудда содир бўлган. Ўзбекистон фуқаролари йўлда кетаётган автомашиналарнинг ойнакларини тошбўрон қилиб синдирган. Бу масала юзасидан Ўзбекистон милицияси ҳам текширув ишларини олиб бораяпти. Улар безорилик қилган ўзбекистонликларни, албатта, топиб берамиз, деб ваъда қилишди, -деди Қирғизистон Ички Ишлар вазирлигининг жанубий ҳудудлар бўйича матбуот котиби Таалайбек Сусунбаев.\nРасмийнинг билдиришича, тошбўрон оқибатида ҳайдовчиларга тан жароҳати етмаган. Айни пайтда кўрилган моддий зарар миқдори ҳисоблаб чиқилмоқда. Тошбўрончилар эса Ўзбекистоннинг Наманган вилояти Нанай қишлоғидан экани гумон қилинмоқда.\nАхси туман ҳокими Медет Айдаралиев воқеа содир бўлганидан сўнг Ўзбекистон томонидан келган расмийлар билан музокаралар олиб борилгани, ҳозир вазият барқарор эканини билдирди.\n-Чегарачилар, туман милицияси раҳбарлари воқеадан кўп ўтмай учрашув ўтказдилар ва масала шу ернинг ўзида ҳал этилди. Ўзбекистон расмийлари билан учрашувлар бўлиб ўтди. Воқеа бўлган ер Қирғизистон ҳудуди ҳисобланади. Бу ерда чегарани Қирғизистонга қарашли йўл бўлиб туради. Йўлнинг нариги томони Ўзбекистон чегараси ҳисобланади, -деди Медет Айдаралиев.\nРасмийнинг айтишича, учрашувлар чоғида Ўзғбекистон томони тошбўрончилардан камида тўрт нафарини топиб, уларни жазолашга ваъда берган. Ўзбекистонликларни бундай ҳаракатга ундаган омиллар эса ҳозирча ноаниқ бўлиб қолаётир.\nҚирғизистоннинг Ўзбекистон ва Тожикистон билан чегарадош ҳудудларида бунга ўхшаш воқеалар тез-тез содир бўлиб туради. Чегара ҳудудида яшовчи қишлоқлар аҳолиси ер ва сув талашиб низолашган ҳолатлар ҳам кўп кузатилган. Экспертларнинг билдиришича, бундай ҳодисалар чегарадаги баҳсли ҳудудлар масаласи ҳал этилмаётгани сабабли пайдо бўлмоқда.\nМасалан, Жалолобод вилояти Олабуқа туманининг ўзидагина 42 та аниқланмаган чегара ҳудуди мавжуд.\nЧотқолликлар ўзбек чегарачиларини айбламоқда\nМаҳаллий қирғизлар ўзбек чегарачиларидан ғазабда\nФарғонада чегарани аниқлаш юзасидан навбатдаги музокаралар ўтмоқда\nЎзбек-қирғиз чегарасини аниқлашнинг янги босқичи бошланади\nЖениш Айдаров: Ўзбекистон чегарачилари тошбўрон қилинди


Спикернинг вилоятимизга иш сафари — Кыргыз Республикасынын Маданият, маалымат жана туризм министрлигинин алдындагы Маалымат жана массалык коммуникациялар департаменти\nСпикернинг вилоятимизга иш сафари\nот · 09.10.2017\n4 октябрь куни ҚР Жогорку Кенешининг раиси Чинибай Турсунбеков иш сафари билан Жалолобод вилоятига келди. Иш сафари чоғида унга ҚР Жогорку Кенешининг депутатлари Айтмамат Назаров, Айнура Осмонова, ҚР Ҳукумати Жалолобод вилоятидаги мухтор вакилининг ўринбосари Ы. Ызабеков, оммавий ахборот воситаларининг вакиллари ҳамроҳлик қилишди.\nЖалал-Абадская область «Жалал-Абад тонги»\n№41 от 09.10.2017 г.\nЖогорку Кенеш раиси Чинибай Турсунбеков иш сафарини Тўқтағул туманининг Жани-Жол қишлоқ аймоғидаги Токтогул Казатов номли ўрта мактаб жамоасини касб байрамлари билан қутлашдан бошлади. 256 ўринли ушбу мактаб 1980 йили ҳашар йўли билан қурилган бўлиб, ўқувчилар икки сменада ўқишади. Ҳозир нураш ҳолига келиб қолган. Мактаб қурилишига тендер ўтказилганига қарамай, қурилиш бошланмаяпти. Мана шундай шароитда меҳнат қилаётган мактабнинг фидойи жамоасини касб байрамлари билан самимий муборакбод этиб, мактаб директори Гулжан Райимбековага 50 минг сом пул мукофоти берди. Спикер жамоа номидан мукофотга кўрсатилган жисмоний тарбия ўқитувчиси Абдибек Чанкилов қўлига тилла соат тақди. Чинибай Турсунбеков янги мактаб қурилишини назоратга олишини айтиб, мактаб жамоаси билан илиқ хайрлашди.\nСпикер иш сафарини давом эттириб, Қоракўл шаҳридаги Дуйшонкул Шопоков номли ўрта мактабда бўлди. 488 ўқувчига мўлжалланган ушбу билим даргоҳида ўқувчиларга 35 нафар ўқитувчи сифатли таълим-тарбия бериб келяпти. У қирғиз тили ва адабиёти ўқитувчиси, кекса педагог Байиш Мусуралиевга Жогорку Кенешнинг Фахрий ёрлиғини топширди. Мактаб директори Рааткан Бердигулова 50 минг сом пул мукофоти билан тақдирланди. Мактабнинг янги биноси қуриб битказилса, ошхона ва спортзал муаммоси ҳал қилинади. Спикер янги корпусга энг замонавий жиҳозлар келтирилишини айтди.\nЧинибай Турсунбеков шу куни Бозорқўрғон туманида бўлиб, март-апрель ойларида ер кўчкисидан жабрланган Қизилсув, Арслонбоб, Қизилунгур, Толдибулоқ қишлоқлари аҳолиси билан учрашди. Могол қишлоқ аймоғидан ажратилган ер участкаларига ҳозирча 50-60 оила уй солиб, кўчиб келган. Қолган оилалар маблағ етишмаслиги сабабли хавфли участкалардаги уйларида яшашга мажбур бўлишяпти. Давлат томонидан ҳар бир оилага 250-300 минг сомдан пул берилса, хавфсиз жойдаги қурилиш муаммолари ҳал этилган бўларди. Спикер бу масалани ўрганиб чиқишини айтиб, ЖК заҳира фондидан жабрдийдаларга ажратилган 200 минг сомни топширди.\nЧинибай Турсунбеков вилоятимизга иш сафари чоғида Сузоқ туманининг Ирис қишлоқ аймоғида жойлашган “Фермерс Органик Гарден” масъулияти чекланган корхона иш фаолияти билан яқиндан танишиб чиқди. Бу корхонада консерваланган қишлоқ хўжалик маҳсулотлари хориж давлатларига бежирим ва ихчам идишларда “Мира” савдо белгиси остида экспорт қилинади. Маҳсулот сифати ортиб, ишлаб чиқариш кўлами кенгайгани сайин, буюртма кўлами ҳам ортиб боряпти. Натижада 56 та муқим иш ўрни яратилган, мавсумда юзга яқин қишлоқ аҳолиси иш билан таъминланади. Чинибай Турсунбеков корхона маъмуриятига ўз миннатдорчилигини билдириб, ишсизликни бартараф этишда бу каби корхоналарнинг очилиши муҳим аҳамият касб этишини тилга олди.\nСпикер 5 октябрь куни вилоятимиз бўйлаб иш сафарини давом эттирди. Сузоқ туманидаги Дўма ота номли 2-ўрта мактабга ташрифи чоғида у бу билим даргоҳида давлат тилига бағишланган 3 ойлик доирасидаги тадбирларда иштирок этди. Шунингдек, мусиқа ўқитувчиси Маҳаммаджон Мадаминов уюштирган маданият музейига ташриф буюрди ва бу фидойи муаллимнинг фаолиятига алоҳида баҳо берди. Сўнг мактаб директори Гулнора Юлдашевага тилла соат совға қилиб, мактаб жамоасига 50 минг сом пул мукофоти топширди.\nКуннинг ниҳоясида спикер Қирғиз Республикаси Ҳукуматининг вилоятимиздаги мухтор ваколатхонасида вилоят фаоллари иштирокида ўтган кенгайтирилган йиғилишда қатнашди.\n“Жалал-Абад тонги” мухбири.\nРивожланиш фонди имконият эшикларини очмоқда\nМустақиллик тенгдоши “Жалал-Абад тонги” газетасининг чиқа бошлаганига 25 йил тўлди


Хонанда Шуҳрат Қаюмов бетоб, бироқ...\n12:06 / 28.02.2016\nХушовоз хонанда, тажрибали сухандон, Ўзбекистонда хизмат кўрсатган артист Шуҳрат Қаюмовнинг соғлиги билан боғлиқ муаммолар сабаб, шифохонага ётқизилгани ҳақида хабарлар тарқади. Биз ижодкордан ҳол-аҳвол сўраш ва хабарларга ойдинлик киритиш мақсадида у билан боғландик. Хонанданинг “Алло, ассалому алайкум”, дейиши қаттиқ шамоллагани сезилди.\n-Турли нашрларда Шуҳрат Қаюмов шифохонага ётқизилди, деган хабарлар тарқади. Шунга ҳол сўрай деб, қўнғироқ қилаётгандик.\n-Раҳмат. Тўғриси, хизматлар, турли тадбирлар билан бўлиб, 3 маротаба шамоллашни оёқда ўтказиб юборгандим. Даволанишга вақтимни қизғандим. Аммо касаллик асоратсиз бўлмас экан. Барибир, улар йиғилиб, ўз кучини кўрсатди. Шу боис, шифокорга мурожаат қилдим. Ҳозир профилактик даволаниш курсларини олаяпман. Лекин шундай бўлса-да, репетицияни давом эттираяпман.\n-Соғлиқни ўйлаб, бирор ҳафта дам олсангиз бўларди. Шу пайт фонограмманинг қадри ўтаётгандир?\n-Ҳа, нимасини айтасиз. Дўстларим, ҳамкасбларим ҳам шунақа дейишди. Бироқ, мухлислар концертни кутишаяпти. Уларнинг ишончини оқлаш мен учун жуда муҳим. Саломатликни тиклаб олиш учун белгиланган тартибда даволанаяпман. Яратгандан куч-қувват, мухлисларимдан дуо сўрайман. Бу йилги концерт ҳар йилгидан яхши ўтишига умид қилаяпмиз ва шунга астойдил тайёрланаяпмиз.\n-Шуҳрат ака, биз ҳам сизга сихат-саломатлик ва куч-қувват тилаймиз! Соғайиб кетинг!\nЭслатиб ўтамиз, Шуҳрат Қаюмовнинг “Истиқлол” санъат саройидаги жонли ижродаги концерти 22-23 март кунларига белгиланган.


07:43 / 19.07.2019\nЁзувчи Акбар Мирзонинг “Президентнинг бажарилган топшириғи ёхуд бугуннинг “Тўмарис” аёли” номли мақоласи ЎзА томонидан эълон қилинди. Унда республика Хотин-қизлар қўмитасида раис ўринбосари бўлган, шунингдек, Олий Мажлисда ишлаган Бўритош Шодиева билан суҳбат уюштирилган. Қуйида суҳбат матни тўлиқ ҳолда келтирилади.\nОлтмиш олтини қоралаган, сочларини қиров босган, кенг пешонасида шафқатсиз ҳаётнинг қат-қат изи қолган Бўритош опа гапга анча чечан бўлса-да, кўнгилдаги сирларни дарҳол ошкор қиладиган аёллар тоифасидан эмас экан. Айни пайтда олиб бораётган ишлари хусусида тўлқинланиб гапириб берди, аммо ўзи кўрсатган жасоратлар ҳақида сўз кетганда хаёлга толди. Кейин менга маъноли нигоҳ ташлаб, “Сирлигича қола қолсин”, дедилар астагина.\n“Ёшларга ибрат қилиб кўрсатамиз”, дедим, яқин тарихимизни ўрганяпмиз деб важ кўрсатдим, мустақиллик учун курашган, уни сақлаб қолиш учун жонини тиккан инсонларни халқимиз билиши лозимлигини тушунтирдим. Бироқ опа негадир жим эди. Табиатан тортинчоқ эмасман, қайсарлик, ўжарлик каби хислатларим ҳам бор. Офисимдаги деворга ҳам “Ҳеч қачон таслим бўлма!” деган мақолни ҳаётий шиор қилиб ёзув қўйганман...Москвадаги Олий партия мактабининг тингловчисиман... Ва ниҳоят, анча йиллар аввал рўй берган воқеани сўзлаб беришга рози бўлди Бўритош опа. Аслида мен Сурхондарёнинг Узун ва Сариосиё туманларида кўрсатган қаҳрамонликларини ёдига солиб, шу ҳақида гапириб беришларини илтимос қилгандим. Бироқ суҳбатни узоқ Москвадан бошладилар. Умуман олганда, дебочаси чакки эмас эди. Қалбига йўл топсам, ҳаммасини билиб оламан, деб ўйлаб, сабр қилишга қарор қилдим.\nУнинг зимдан қарашларига, аччиқ пичингларига чидай олмай бизлар елкамизни қисардик, столнинг тагига кириб кетгудек бўлардик. Бироқ навбатдаги дарсда ўзимни тутиб туролмадим. Шарт ўрнимдан туриб, ҳамма ўзбеклар ҳам порахўр эмаслигини, ўз юртининг келажаги учун жонини жабборга бериб, ҳалол-пок ишлаётганлар ниҳоятда кўплигини, бундай ишларда оддий халқнинг айби йўқлиги исботлашга тушиб кетдим. Меҳнаткаш одамларимиз эртадан кечгача далада ишлаётгани, пахта режасини бажарамиз, деб гулдай умри шудгорда ўтаётганини, мажбуран топширилаётган тилла ва кумушлар эса одамлар ноҳақ қамалаётган оталари, ака-укалари учун бераётган шахсий мол-мулклари, фарзандларининг тўйига атаб йиғаётган тақинчоқлари эканини рўй-рост гапириб ташладим.\nЁнимда ўтирган қайсидир ҳамюртим енгимдан тортар, гапимни тўхтатиб дарҳол узр сўрашга ундарди. Бунга сари юрагимдан отилиб чиқаётган нидо – аччиқ ҳақиқатни сўзлашда давом этардим. Бошладимми, охирига етказишга қарор қилдим. Курсдан ҳайдалишим аниқ, демак, ниманики билсам, етишган, кўрган бўлсам, ҳаммасини айтиб қолишим керак! Курсдагиларнинг баъзилари журъатимдан ҳайрат тўла нигоҳларини менга қадашган, гапим тугаши билан нима воқеа содир бўлишини кўз олдиларига келтиришган чоғи қарашлари тобора ачиниш тусини ола бошлаган, айримлар эса миллатини оқлашга жазм қилган мендай аёлнинг жасоратини ақлсизликка, шаккокликка йўйган, дарсдан сўнг менга нисбатан қўлланиладиган ҳар қандай жазони ҳақ деб ҳисоблашга тайёр туришарди. Борис Николаевич Ельцин гапларимни бўлмади, диққат билан охиригача эшитди. Сўнг катта бошини маъноли қимирлатиб қўйди-да, аудиторияни тарк этди. Курсимизда ўн бешта республиканинг барчасидан вакиллар бор эди.\nБу воқеани сўзлаб беришга кўндириш мен учун осон бўлмади. Тушунаман, юқори лавозимларда ишланган раҳбар кадрлар учун давлат аҳамиятига эга бўлган маълумотларни маълум муддат ошкор қилмаслик талаб этилади. Лекин шахснинг амалга оширган жасорати қанчалик муҳим, қанчалар сир бўлмасин, халққа, айниқса, эртанги куннинг эгалари бўлмиш ёш авлодга етиб бориши керак эмасми? Ёшлар ўзларининг ота-оналари, маҳалладош ёхуд юртдошларининг мардлик намунаси бўлмиш воқеа-ҳодисаларнинг тафсилотлари билан қанчалар эрта танишса, уларда инсонларга бўлган меҳр-муҳаббат, ватанига бўлган садоқат шунчалар тез шаклланади ва катталардай мард, жасур ва довюрак бўлишга интилишмайдими?\n– Бир савол қийнайди, – дея сўрайман Бўритош опадан. – Жангарилар тўғрисидаги махфий маълумотларни Бош қўмондонга ким етказди? Махсус разведкадагиларми ёки ўша ердаги аҳоли вакиллари орасида ўз одамимиз бўлганми?


Жаҳон халқлари мақоллари | Страница 2 из 7 | www.ziyouz.uz\nБош саҳифа Ҳикматнома Жаҳон халқлари мақоллари (2)\nЧоп этилган 30.10.2017 07.08.2017 МуаллифZiyouz.uz\n• Кулиб гапирган эркакдан, кўз ёш билан сўзловчи аёлдан қўрқ. • Катта эшак кичик эшакка фақатгина эшакликдан дарс беради. • Айбдорнинг оловида айбсизлар ҳам ёнади. • Рост пиёда, ёлғон отда юради. • Ишинг яхши бўлмаса ҳам қаддингни тик тут. • давоми…\nЧоп этилган 23.10.2017 07.08.2017 МуаллифZiyouz.uz\n• Маҳмадоналик ― фойдасиз, камгаплик ― зарар эмас. • Изласанг ― топасан, истасанг ― эришасан. • Эртанинг мойидан бугуннинг чойи афзал. • Дангасаликдан ― мақтанчоқлик, очкўзликдан ― ўғрилик. • Иродасиз куч йўқ, тузсиз маза йўқ. • Тошган сувда балиқ бўлмайди, давоми…\nЧоп этилган 16.10.2017 07.08.2017 МуаллифZiyouz.uz\n• Сайроқи қушлар йўқ боғда қурбақа ҳам булбулдек. • Дўсту душманингни уч ҳолатда сина: йўлда, мусибатда, касалликда. • Отни эшакхона боғлаб қўйсанг у ҳам ҳанграб юборади. • Душман билан курашишга кучинг етмаса, яхшиси, унинг кўзига кўринма. • Боланинг бойлиги — давоми…\nЧоп этилган 09.10.2017 07.08.2017 МуаллифZiyouz.uz\n• Қанчалик оз юксакда учсанг, тушганингда шу қадар оз ранжийсан. • Душман қанча ақлли бўлса, у шунча хавфли. • Фақатгина идрок инсонни безай олади. • Бахт ва изтироб кўрмаган инсон қайғу ва хурсандликни билмайди. • Ютишдан олдин яхшилаб чайна, ишни давоми…\nЧоп этилган 02.10.2017 07.08.2017 МуаллифZiyouz.uz\n• Денгизга чўкиб ўлган эркаклардан кўра, қадаҳга чўкканлари кўп. • Аёлнинг кўз ёшлари ҳеч нарсага арзимасдир, лекин у кўп нарсаларни ифодалайди. • Дўстлари кўп одам қамоқда ўлмайди. • Чаён кўриб, илон эшитганида эди, далада заҳарланмаган ҳеч ким қолмасди. • Ижарага давоми…\nЧоп этилган 25.09.2017 07.08.2017 МуаллифZiyouz.uz\n• Ўлим эшиклари ҳамма учун очиқ. • Тўқнинг кўнгли қўшиқ истайди. • Катта қалбнинг оғриғи ҳам катта бўлади. • Бошсизнинг ўрмонида тулки хўжайин. • Одамга доим нимадир етишмайди. • Дард дардни думида ташийди. • Чўнтак ночор бўлса ҳам қалб бой давоми…\nЧоп этилган 18.09.2017 07.08.2017 МуаллифZiyouz.uz\n• Бўш идишнинг жаранги кўп, бўш калланинг гапи кўп. • Билағон яримта сўздан тушунади, нодон билмаса ҳам оғиз очаверади. • От қочса ушлаб келиш мумкин, айтилган сўзни қайтариб бўлмайди. • Меҳнатда айб йўқ. • Сенга қандай от олиб келишса, ўтир, давоми…\nЧоп этилган 11.09.2017 07.08.2017 МуаллифZiyouz.uz\n• Билганга ― енгил, билмаганга ― имконсиз. • Асал ― ширин, бола ундан ширин. • Худодан умид қилиб, ҳаракат қилмасанг, оч қоласан. • Шукр бор жойда барака бўлади. • Эшик тешикдан кулади, ғилай ― қийшиқдан. • Қуруқ билан қўшилиб, ҳўл давоми…


Хавфсизлик соҳасидаги ҳамкорликка оид ўнлаб¸ балки юзлаб келишувларга қўл қўйилганига қарамай¸ собиқ иттифоқ раҳбарларининг аксарининг¸ бир-бирига ахборотни ҳам раво кўрмаслиги айтилмоқда.\n28 май куни Қирғизистон Мудофаа вазири Бақтибек Қалиев Ўзбекистонни Андижон ва Хонободда рўй берган сўнгги воқеаларига доир маълумотларни сир тутаётганликда айблади.\nҚирғизистон томони фикрига кўра, минтақада рўй берадиган фавқулодда воқеалар Коллектив хавфсизлик шартномаси ташкилоти каби тузилмалар доирасида муҳокама қилиниши лозим.\nЎзбекистон эса, бу масалани ёпиқ тарзда кўриб чиқмоқда ва вазиятга оид барча маълумотни сир тутмоқда. Айни пайтда, Тожикистон махсус хизматларининг ҳам тоғли мантақаларидаги вазиятга оид ахборотни қўшни давлатлардаги ҳамкорлари билан ўртоқлашишга истак кўрсатмаётгани айтилмоқда.\nЎзбекистон ва Қирғизистон ўзлари аъзо бўлган қатор ташкилотлар доирасида, ўз ҳудудларидаги фавқулодда вазиятлар, айниқса, чегара олди минтақаларда рўй берган воқеалар ҳақида ўзаро ахборот айрибошлаш масъулиятини олган.\nХусусан, Коллектив хавфсизлик шартномаси ташкилоти ана шундай ҳамкорлик бўлишини кўзда тутувчи тузилмалардан биридир, дейди ташкилот матбуот котиби Виталий Струговец.\n- Бизда бундай вазиятлар рўй берган ҳолларда ташкилотга аъзо давлатларнинг тегишли идоралари ўртасида маслаҳатлашув ўтказилишига оид тартиб шу пайтгача амал қилиб келган.\nМасалан, эсингизда бўлса, икки йил аввал Қирғизистон-Тожикистон чегарасида блок-постга ҳужум уюштирилган эди. Ўшанда куч ишлатар идоралари ўртасида бундай ахборот алмашинуви йўлга қўйилди, дейди Струговец.\nҚирғизистон Хавфсизлик кенгашининг собиқ раиси ва собиқ Мудофаа вазири Исмоил Исоқов ҳам мамлакат ўртасида бундай келишувлар борлигини айтади.\n- Албатта, бунга оид ўзаро келишувлар бор. Биринчидан, Ўзбекистон ва Қирғизистон КХШТдан ташқари Шанхай ҳамкорлик ташкилотига ҳам аъзо ва улар бу ташкилотлар доирасида ўзаро ахборот алмашинуви бўйича мажбуриятни ўз зиммасига олган.\nЎтмишда тегишли идоралар бу мажбуриятни бажариб келган ҳам, деди Қирғизистон Хавфсизлик кенгашининг собиқ раиси.\nХўш¸ нега бу келишувлар Андижон ва Хонободда рўй берган сўнгги воқеалар мисолида ишламай қолди? Бу ўзаро ишончсизлик белгисими, ё бунинг бошқа сабаблари борми?\nЎзбекистон Миллий хавфсизлик хизматининг собиқ зобити Икром Ёқубов бунинг бир неча сабаби бор¸ дейди.\n- Махсус хизматнинг “Ҳеч қачон ҳеч кимга ишонма” деган олтин қонуни бор. Тажрибада кўрганларимга ўтадиган бўлсак¸ Ўзбекистон ҳукуматининг МХХ си албатта бу маълумотларни олади. Минтақа давлатлари билан¸ Россия билан ҳамкорлик бор.\nЎзбекистон МХХсининг бутун минтақа бўйлаб бемалол ҳаракат қилишига қаршилик қила оладиган давлат ëки ташкилот йўқ. Ўзбекистон МХХси минтақанинг бошқа давлатларидаги махсус хизматларга қараганда анча кучли. Улар анча профессионал ишлашади¸ дейди Икром Ëқубов.\nБуни Ўзбекистоннинг ўзига керак бўлган пайтда қўшниларидан керакли маълумотларни талаб қилиб олишида ҳам кўриш мумкин, дейди суҳбатдошимиз.\n- Қирғизистон Мудофаа вазирининг эътирозлари жуда ўринли. Ўзбекистон минтақадаги бошқа давлатлардан қатъий талаб қилади¸ турли хил босимлар ўтказади¸ ўзига навбат келганда эса доим ишни пайсалга солади ëки ҳеч қандай маълумот бермай қўя қолади¸ дейди Икром Ëқубов.\nБундан ташқари, деб давом этади МХХнинг собиқ ходими, агар Ўзбекистон томони сўнгги воқеаларга оид маълумотларни беришни истмаётган экан, демак бу Ўзбекистон режими манфаатига мос келмайди.\n- Каримов ҳокимиятда турар экан¸ у ўзига фойдали деб билмаса¸ ўзининг энг яқин ҳамкорига маълумот бермайди¸ бирор бир хавф ҳақида огоҳлантирмайди.\nКаримов ўзининг қўшнилари ëки ўзининг ҳамкори бўлган давлатлари билан яхши муносабатга қачон киришади? Қачонки¸ шу муносабатлар ўзининг ҳокимиятни мустаҳкамлашига фойда кўрсатса¸ ўзининг ҳокимиятига бўлган таҳдидларни камайтира олса¸ дейди Ўзбекистон МХХ сининг собиқ зобити Икром Ëқубов.\nАйни пайтда, Тожикистонинг Тавилдара туманида вужудга келган вазият ҳақидаги маълумотлар ҳам бу мамлакатнинг тегишли идоралари томонидан ошкор қилинмаяпти.\nКуни-кеча Тавилдара ва Хонобод воқеалари бир-бирига узвий боғлиқлиги ҳақдаги фикр билдирган Россия хавфсизлик хизматларига яқин манбанинг айтишича, минтақада вужудга келган қалтис вазият шу пайтгача, ўзаро келишмовчиликлари бўлганига қарамасдан, яқиндан ҳамкорлик қилиб келган махсус хизматлар ўртасидаги келган ишончсизликнинг асосий сабабидир.\n- Марказий Осиё ва Россия ўртасида эришилган келишувлар ўзаро контакт ва ахборот алмашинувини кўзда тутади. Лекин, алоҳида шахсларнинг ўзаро контакти ва улар кўзлаётган шахсий манфаатлар, жумладан, айрим мамлакатлардаги ижтимоий-сиёсий вазиятни назорат қилиш истаги махсус хизматлар ўртасида ишончсизлик вакуумини яратди. Чунки бу ерда катта ўйин кетмоқда.\nБундай вазиятларда эса, махсус хизматлар ўзаро нотўғри маълумотларини алмашиши ва бир-бирини чув тушириши ҳолатлари кўп учрайди ва улар буни яхши билади. Яъни расмий контактларда берилган маълумотлар агентура тизими орқали олинган маълумотларга тўғри келмай қолади.\nМен сизга Хонобод ва Андижондаги сўнгги воқеалар ҳақида яна бир нарсани айтишим мумкин, бу воқеаларда Қирғизистондан Ўзбекистонга ҳеч қандай кучлар ўтмаган, деди махсус хизматларга яқин бўлган манба.


АҚШ компаниялари 6 йил ичида даромаднинг энг йирик ўсишига эришишди\n15:41 / 31.07.2017\nАмериканинг йирик компаниялари кетма-кет иккинчи чоракда ҳам икки сонли даромад даражасига эришмоқда, бу 2011 йилдан бери кузатилмаганди, деб хабар қилган The Wall Street Journal.\nАниқлик киритилишича, бу ҳолат харажатларни қисқартириш, долларнинг кучсизланиши, шунингдек, аҳолининг истеъмол имкониятлари ўсиши билан боғлиқ.\nНашрнинг Thomson Reuters агентлиги маълумотларига асосан таъкидлашича, иккинчи чоракда S&P 500 индекси вакилларида ўртача даромад ҳажми 11 фоизга тенг бўлади. Биринчи чоракда бу кўрсаткич 15 фоизни ташкил қилганди.\nБундан ташқари, маълум қилинишича, компаниялар даромади Оқ уй сиёсий можаролар сабаб ваъда қилинган ва мамлакатда бизнесни рағбатлантиришга қаратилган қатор чораларни қабул қила олмаганига қарамай ўсиб бормоқда.\nКўплаб компаниялар томонидан сўнгги йилларда қабул қилинган харажатларни камайтириш бўйича дастурлар ўз мевасини бера бошлади. Масалан, жорий чоракда сотувлар даражаси ўртача 5 фоизга ўсди, долларнинг кучсизланиши эса корпорацияларга ўз маҳсулотларини хорижда осонлик билан сотишга имкон берди.


06.06.2019 Чоп этиш учун\nҚозоғистон Республикаси Парламенти Мажилиси Раиси бошчилигидаги делегациянинг Самарқаддаги ташрифи давом этмоқда.\nҚозоғистон парламенти вакилларига Имом ал-Бухорийнинг маънавий мероси ёш авлодни диний қадриятларимизга, анъаналаримизга, садоқат руҳида тарбиялашда муҳим дастуриламал бўлаётгани ҳақида ҳам батафсил маълумотлар бериб ўтилди.\nДелегация аъзолари давлатимиз раҳбари Шавкат Мирзиёев ташуббуси билан бунёд этилган Имом Бухорий ёдгорлик мажмуаси ёнидаги илмий-тадқиқот маркази фаолияти билан ҳам яқиндан танишди. Таъкидлаш жоиз, мазкур марказ Имом Бухорий ва бошқа мутафаккир алломаларимизнинг бебаҳо илмий-маънавий меросини ўрганиш, улар яратган асарларнинг илмий-изоҳли таржима ва қиёсий матнларини нашр этиш, мамлакат ва хорижий давлатлардаги кутубхоналар, архив фондларида сақланаётган қўлёзмаларнинг электрон нусхаларини тўплаш, уларни халқимиз ва жаҳон жамоатчилигига етказиш билан шуғулланади. Бу ерда аждодларимизнинг бой меросини алоҳида-алоҳида ўрганиш, етук мутахассислар тайёрлаш учун барча керакли шароитлар яратилган.\nҚозоғистон парламенти вакилларининг ташрифи давом этмоқда.\nКўришлар сони: 1019


ПСИХОЛОГ МАСЛАҲАТИ: Устингиздан кулиш ҳолатлари бўлиб турадими, хўш бундай вазиятлардан қандай чиқиб кетиш мумкин? • NeMolchi.uz\nBosh sahifa Jabrlanganlarga maslahat ПСИХОЛОГ МАСЛАҲАТИ: Устингиздан кулиш ҳолатлари бўлиб турадими, хўш бундай вазиятлардан қандай чиқиб кетиш мумкин?\nПСИХОЛОГ МАСЛАҲАТИ: Устингиздан кулиш ҳолатлари бўлиб турадими, хўш бундай вазиятлардан қандай чиқиб кетиш мумкин?\nБиз кўпинча атрофимиздаги зўравонликни сезмаймиз. Яхши оилаларда ёки ажойиб жуфтликларнинг орасида низо бўлмайди, дейсизми. Бу ахир тарихда қолиб кетган. Афсуски, кўп нарсалардан хабарсизлигимиз бизни адаштиради, қачонки, ўзимиз шу ҳолатга тушганимизда, илгари эшитмаганмиз, дея ёрдамга муҳтож бўлиб қоламиз, чорасиз ўтирамиз. Хўш, таҳқирлашнинг ташқи белгилари қандай бўлади? Унга қарши кураш борми?\nБундай савдолар менинг бошимга аниқ тушмайди, деб ўйлаб адашамиз. Фалончи хотинини урибди, устидан кулибди, ғайриоддий ҳаракатлар қилдирибди, деган хабарларни эшитиб қоламиз. Гоҳида эркаклар инсон қиёфасидан ҳам чиқиб кетади. Маълумотларга кўра, ривожланаётган давлатларда ҳар учинчи аёл эри томонидан зўравонликка (руҳий ва жисмоний) учрайди. Нимагадир аёллар психологик зўравонликка чидаб яшайверади, жисмонан таҳқирлаётгани йўқ-ку, дея фикр юритади. Аммо психологик зўравонлик барча балоларнинг боши бўлиши мумкин.\nМуносабатлардаги зўравонлик дарров пайдо бўлиб қолмайди. У йиллар давомида шаклланади. Хўш, вақт ўтиб жуфтликлар орасида нима рўй беради? Нима учун севишган инсонларнинг бири маҳлуқ, иккинчиси эса асирга айланади? Зўравонликка асосланган энг оддий муносабатлар иложсизлик, ёрдамга муҳтожлик оқибатида юзага келади. Бунда эркак аёл устидан мутлақ ҳукмронлигини ўрнатган бўлади, аёлнинг барча ҳислари йўқ қилинади, оилада хотиннинг ўрни йўқотилади, эркак мавқеи эса биринчи ўринга чиқади. Ушбу оилада эркакнинг обрўси қанчалик баланд бўлаверса, аёлники шунчалик тушиб кетаверади. Натижада иложсизлик, ёрдамга муҳтожлик шаклланади. Эркак киши ҳақорат қилиши, қаттиқ уришиши ёки бақириши шарт эмас, шундай оилалар борки, эркаклар махсус стратегия асосида аёлнинг қадрини тушириб юборади.\nАёл ҳаётини ўзи назорат қилиши учун, ўзига ишончни қайтариши керак\nЮқоридаги вазиятда энг ёмони, аёл киши эркакка мутлақо қарам бўлиб қолса. Бунга моддий қарамликдан бошлаб, маънавий қарамликкача бўлган омиллар киради. Бу вазиятда эркак киши томонидан бирор ҳаракатни бажариш учун мажбурлаш ҳолатлари кузатилиши мумкин. Масалан, ишдан кетиш, яқин қариндошлардан юз ўгириш, дугонасидан воз кечиш, ноқулай шароитли жойга кўчиб ўтиш каби. Оқибатда аёл бутунлай иродасиз қолиб кетиши мумкин, натижада айнан шуни кўзлаган эркак унинг ҳимоясизлигидан, пассивлигидан, чорасизлигидан фойдаланади. Аммо айтиш керак, бу каби муносабатлар чексиз давом этавермайди, орада нурли дамлар, ёруғ кунлар ҳам бўлб туради. Яъни хотинини қийнаётган эркак вақти-вақти билан севги изҳори қилиши, эътибор кўрсатиши, нимадир совға қилиши ҳам мумкин. Бунда аёл вазият яхши томонга ўзгаришига умид қила бошлайди, кайфияти ўзгаради, эрига нисбатан бироз кўнгли исийди ва ҳаёт мана шундан иборат экан-да, деб ўйлайди. Яъни муҳаббат мана шундай қийноқли бўлади, деган фикрда юради. Аммо буни асло муҳаббат деб аташ мумкин эмас. Аёл ишончини, иродасини, қатъиятини олиб қўйган эркак унга бахт ҳадя этолмайди.\nШундан келиб чиқиб, ёпиқ доирадан чиқиб кетиш йўлларини излаб кўрамиз. Кимгадир айтиш, ўз яқинига ошкор этиш ёки тўғридан-тўғри ҳуқуқ-тартибот органларига мурожаат қилишнинг ўрнига, аёл ҳаммасига чидайди, бунинг сабаблари нимада? Аввало, кучсизлик. Ҳаётини назорат қилишни ўзига қайтариш учун, ишончни тиклаш керак. Бунинг учун аёл барча яхши фазилатларини санаб чиқсин, кучли томонларини эслаб кўрсин. Қоғозга тизилиб ёзилган яхши хислатлар рўйхати бояги чексиз доирадан олиб чиқишга ёрдам беради. Ҳар гал тушкунликка тушганда, ана шу қоғозга қараб туриш керак. Шунда аёл руҳиятида тикланиш жараёнига бўлган тайёргарлик сезилади. Бу даврда дугоналар, дўстлар, балки психолог ёрдами фойда беради. Ёрдамни сизга ва эркинлигингизга ишонадиган инсонлардан изланг. Масалан, ота-онангиз доимо “бир ишни ўзинг эплай олмайсан” дея таъна қилаверса, асло улардан ёрдам сўраманг. Улар билан ботқоққа ботиб кетиш ҳеч гап эмас. Балки ҳимоячи роли учун мард дугонангиз топилиб қолар. Фақат эхтиёт бўлинг, уни эрингизнинг асирига айлантириб қўйманг.\nАгар сиз шунчалик ёмон бўлсангиз, нима учун ташлаб кетмади, нима учун жазолаш йўлини танлади?\nАйбдорлик. Балки эрингиз барчасида ўзингизни айблагандир. Вазиятнинг шундай бўлиши, унинг таҳқирлашларига фақат ўзингиз айбдорсиз, деган фикрни миянгизга қуйган бўлиши мумкин. Натижада сиз ўзингизни айбдор ҳис қилиб яшайверасиз. Қарс икки қўлдан чиқади, деган мақолга амал қилиб, менда ҳам айб бордир-да, деб ўйларсиз? Балки эрингиздан бунинг учун кечирим сўраган вақтларингиз ҳам бўлгандир? Нима бўлишидан қатъий назар, аёлни таҳқирлашга ҳеч кимнинг ҳаққи йўқ. Ҳеч қайси ҳаракатингиз зўравонликка сабаб бўлолмайди. Майли, шунчалик “ёмон” экансиз, сизни шунчаки тарк этиш мумкин эди-ку, аммо сиз жазога лойиқ кўрилдингиз.\nҚўрқув. Аёл киши бирданига қарши ҳаракатларни амалга ошираётганини сезиб қолган зўравон назоратни қўлдан бой бераётганини кўриб, талвасага тушиб қолади. У бундан қўрқа бошлайди ва таҳдид йўлига ўтиб олади. Илгариги ҳокимиятни қайтариш учун ҳужум қилади. Бу таҳдидларга қулоқ солмаслик керак, агар қўрқмаётганингизни кўрсата олсангиз, қийноққа солувчи инсон бироз ортга чекинади. Агар таҳдидлари чиндан ҳам қўрқинчли бўлса, тегишли идорага мурожаат қилинг. Бўлмаса яқин инсонларингиз уйига яширининг, балки инқироз марказларига борарсиз, хуллас, мавжуд тўсиқларни енгиш йўлларини изланг.\nУят. Кўпчилик аёллар вазиятни ўзлари тўғрилай олмаганига яраша, бировга мурожаат қилишга ҳам уялади. Уйингдагини кўчага олиб чиқма, деган мақолга риоя қиладиган аёлларимиз афсуски, дардини ичида сақлаб, на қўшниси, на ҳамкасби, на бирор қариндошига сирини ошкор қилади. Тегишли идорага мурожаат қилсам, маҳаллада руҳан носоғлом деган ном оламан, деган хадикда юради. Қолаверса, кўпчилик аёллар қурбон деган номга эга бўлишни истамайди. Аммо ҳаётингиздаги вазиятдан халос бўлмас экансиз, барча жабҳада уялиб юраверасиз. Ўзингизни қурбон деб ўйламанг, аксинча, зўравонликка қарши курашишга бел боғлаган аёл кучли бўлади. Яхшиси, ўзингизни ғолиб деб билинг. Шунга интилинг. Кўнгил жароҳатини енгиш учун ўзингизни яхши кўринг, ўзингизни қабул қилинг, аёллик мартабангизни тикланг. Унутманг, сизга ким ёрдам беришидан қатъий назар, бу йўлни мустақил босиб ўтишингизга тўғри келади. Оиладаги муттасил зўравонлик вазиятини асло ўнглаб бўлмайди, бу ҳақиқий азобли ҳаёт ва ундан албатта, қутулиб чиқиш керак.


Сергели метро йўналиши шаҳар муҳитидан узилган (фото шарҳ) – Газета.uz\nLotinchada 26 январ 2021, 11:34 Жамият\n26 декабрь куни Тошкент метрополитенининг янги ерусти Сергели йўналиши очилди. Бешта бекатни ўз ичига олган 7,1 километрлик майдон аҳоли зич жойлашган Сергели туманини марказ ва бошқа пойтахт туманлари билан боғлаб турибди. Энди Сергелидан тўғридан-тўғри Чилонзор йўналишининг «Буюк ипак йўли» бекатига етиб бориш мумкин (унинг узунлиги 15 км).\nЛойиҳанинг умумий қиймати 82,6 миллион долларни ташкил этди, шундан давлат бюджети — 47,5 миллион доллардан кўпроқ, Ўзбекистон тикланиш ва тараққиёт жамғармаси томонидан ажратилган маблағ — 35 миллион доллардан ошди. Йўналишга бўлган талаб жуда катта — куннинг энг тиғиз соатларида вагонлар ва Чилонзор йўналишининг айрим бекатлари одамлар билан тўлиб тошади. Метро маъмурияти оралиқ вақтни қисқартирди ва шу йили Россиядан янги таркибий поездлар етказиб берилишини кутмоқда.\nШу билан бирга, «Газета.uz» ўқувчилари сентябрь ойида очилган Қўйлиқ йўналиши сингари янги йўналиш ҳам шаҳар муҳитидан узилиб қолганидан шикоят қилмоқдалар — бекатларга олиб борадиган пиёдалар ўтиш жойлари йўқ, чорраҳаларда светофорлар йўқ, пиёдалар инфратузилмаси ва ҳаракатланиш имконияти чекланган одамлар учун шароитлар талабга жавоб бермайди. Мухбирларимиз янги йўналиш бўйлаб юриб, унинг атрофидаги инфратузилма билан боғлиқлигини ўрганишди.\nҚўйлиқ метро йўналиши яқинидаги ҳудуд (у тўсиқ ортидаги осма кўприк остидан ўтади).\nБекатларнинг номлари ҳам йўловчиларни тааажублантирмоқда. Дастлаб уларни «Чоштепа», «Тошкент ҳалка йўли», «Сергели», «Афросиёб», «Қипчоқ» ва «Чинор» деб номлаш режалаштирилган эди. Аммо кутилганидан фарқли ўлароқ, Сергели йўналишининг бекатларига Қўйлиқ йўналиши каби «Бекат-1», «Бекат-2» ва ҳ.к. деб ном берилди.\nЧилонзор йўналишининг «Олмазор» бекатидаги навигация.\nЯнги бекатларда йўл кира учун фақат электрон тўловларини қабул қиладиган турникетлар ўрнатилган. Кассада навбатда турмаслик учун йўловчиларга транспорт карталаридан фойдаланиш тавсия этилади. Уларнинг ҳисобини тўлов тизимлари орқали тўлдириш мумкин. Бу ҳақда батафсил қўлланмада ёзганмиз.\nБекатлар жуда совуқ. Қўйлиқ йўналишининг очилиши пайтида Метрополитен маркетинг бўлими бошлиғи Зарина Мансурова лойиҳачилар очиқ бекатларларда иссиқлик пардасини ўрнатишга ваъда беришганини таъкидлаганди. Бу режа амалга ошириладими ёки йўқ номаълум.\nБироқ, йўловчилар узоқ вақт музлашларига тўғри келмайди. Поездлар етарлича тез келишмоқда. Тан олиш керак, биз бекатда илиқ кунда бўлдик. Аёзли кунларда, эҳтимол, кутиш қийинроқ кечиши мумкин.\nМетрополитен ходимлари учун бекатлар марказидаги будка.\nЭлектрон соатлар кейинги поездни қанча кутиш кераклигини ёки охирги поезд қачон жўнаганини кўрсатмайди.\nБарча бекатларда чиройли ўриндиқлар ва кенг чиқинди қутилари ўрнатилган.\nБекатларга ташқаридан назар соламиз. Қипчоқ кўчаси бўйлаб «Бекат-5» бекатига борадиган йўлда, пиёдалар йўлаги баъзи ерларда узилиб, йўлдан чиқиб кетади. Бириктирилган ҳудуд ободонлаштирилмаган. Бу ер ёмғир пайтида лой, ёзда эса жуда чанг бўлади.\nТунда кўча ёритилмайди.\nФото: «Ко_дну» Телеграм-канали.\nПиёдалар йўлаги уларни автомашиналар ҳам тўхтайдиган автобус бекатига олиб боради. Бу ерда пиёдалар ўтиш жойи йўқ. «Зебра» бўйлаб метро бекатига ўтиш учун тўғри бориш керак, аммо одамлар интуитив тушунарли навигация бўлмаганлиги сабабли турли томонларга тарқаб юришади.\nТошкент транспорт бошқармаси матбуот хизмати «Газета.uz»га автобекат аллақачон фойдаланишга топширилганлигини маълум қилди. Аммо бекатда бу йўлдан ўтадиган автобус йўналишлари ҳақида ҳеч қандай маълумот йўқ.\n«Газета.uz» автобус кутаётган аёлдан жамоат транспорти шу ерда тўхташини билди. Лекин, бир нечта автобус бекатга кирмасдан ўтиб кетди.\nКўпчилик йўлни ўзлари учун қулай бўлган ерларда кесиб ўтмоқда. Эҳтимол, лойиҳа бўйича бу ерда пиёдалар ўтиш йўлаги назарда тутилган бўлиши мумкин, чунки бекат ён томонидаги йўлак пастга туширилган. Аммо ҳозирча пиёдалар ўтиш йўлаги йўқ.\nУшбу жойдан 20 метр масофада йўлнинг иккала томонида пиёдалар ўтиш йўлаги мавжуд. Умуман олганда, ўтиш йўлаклари тўсиқсиз, сув тарновлари ёпиб қўйилган. Йўлак четидаги белгилар йўлнинг бир қисми велосипедчилар учун ажратилганлигини билдиради.\n«Бекат-5» бекати ташқи томондан ораста кўринади. Бу ерда чиқинди қутилари, ўриндиқлар жуда кўп, иккита велосипед тўхташ жойи мавжуд, газонда майсалар ўсяпти.\nПандус метрополитен чиптахонасининг қарама-қарши томонида жойлаштирилган экан.\nБелги ногиронлар аравачасидаги одамлар учун кириш бу ердан эмас, балки 100 метр масофада жойлашганлиги ҳақида дарак беради.\nҲаракати чекланган одамлар учун кириш жойи шундай кўринишга эга.\nБу ерда турникетлар ўрнатилган ва алоҳида кассалар мавжуд, аммо хона бўш эди, кириш жойи эса ёпиқ эди. «Ўзбекистон темир йўллари» компанияси «Газета.uz»га бекатлардаги лифтлар ишлаётгани тўғрисида хабар берди. Уларнинг хизматга яроқлилиги давлат раҳбарига янги йўналиш бўйлаб саёҳат қилганида, шунингдек, журналистларга пресс-тур жараёнида намойиш этилган эди. «Газета.uz» лифтларнинг ишлаш ҳолати яхшилигига ишонч ҳосил қилди. Аммо сменалар ўзгаргани сабабли мухбирлар 15 дақиқа давомида лифтни кутишларига тўғри келди.\nТошкент метрополитени маркетинг ва реклама бўлими мутахассиси Илхом Қосимовнинг таъкидлашича, статистик маълумотларга кўра ногиронлар аравачасида бўлганлар ҳозирча лифтлардан фойдаланишмаган. Агар ҳаракатланиши чекланган одамлар лифтга чиқишлари керак бўлса, улар бекат маъмуриятига мурожаат қилишлари мумкин. Бунинг учун улар асосий кириш жойига боришлари керак бўлади. Ногиронлар аравачасида бўлган одам учун бу жуда узоқ масофа ва ноқулай деган саволга Илҳом Қосимов лифтни ишга туширишни ҳамроҳлик қилаётган киши ҳам илтимос қилиши мумкин, деб жавоб берди.\nБекатнинг ўзида кўрсаткич лифт нафақат ногиронлар аравачасида бўлганлар учун, балки аравачали ота-оналар, ҳомиладор аёллар ва қариялар учун ҳам кўзда тутилганини тасдиқлайди.\nЛифтларга кириш учун кўчани хавфсиз кесиб ўтишнинг ҳам иложи йўқ. Бу ерда пиёдалар ўтиш жойи йўқ. Бу ерга фақат «Бекат-5» бекатининг умумий кириш жойи томонидан бориш мумкин.\nОсма кўприк остида спорт ва болалар майдончаси қурилган. Автомобилларнинг бурилиш нуқтасидан хавфсиз ўтиб бўлмайди. Майдончага фақат пиёдалар йўлагидангина тўсиқсиз кириш мумкин.\nМайдонча болаларга жуда ёқади. Бу ерда шунингдек, катталар учун ҳам шуғулланишлари учун мосламалар бор.\nЙўлак йўл тўсиғи билан тугайди. Ундан кейин газон тугайди.\nОлдинда Луфткор кўчалари ва Луфткорнинг 2-ўтиш жойлари кесишади. «Газета.uz» мухбири бу ерда светофор ўрнатган «Яшил светофор» компанияси мутахассиси билан учрашди. Унинг таъкидлашича, яқинда Меҳригиё ва Мирза Турсунзода кўчалари кесишмаси (Сергели-7 автобекати) да ҳам светофорлар пайдо бўлади.\nЛуфткор кўчасида светофорлар бор, аммо чорраҳада пиёдалар учун бошқа инфратузилма мавжуд эмас. Пиёдалар ўтиш белгиси ўрнатилмаган, зебра йўқ.\nОсма кўприк остидаги пиёдалар йўлаги баланд йўл тўсиғига тиралади — катта йўлга тўсиқсиз ўтиш имконияти йўқ.\nЙўлни кесиб ўтиб, газонга дуч келасиз. Очиқ люкка тушиб кетмаслик учун эҳтиёт бўлишга тўғри келади.\nЧорраҳанинг нариги томонида пиёдалар ўтиш жойи белгиси мавжуд. Аммо йўл чизилмаган.\n«Бекат-5» бекатидан «Бекат-4» бекатигача велосипед йўлаги билан пиёдалар йўлаги узилмайди.\nБекат ён томонидаги пиёдалар йўлаги ҳам пастлаган бўлишига қарамай, ҳаракати чекланган одамлар учун «Бекат-4» бекатига ўтиш имконияти йўқ. Кассада ҳам ҳеч ким йўқ.\nШунингдек, «Бекат-4» бекатининг кириш қисмига пиёдалар ўтиш жойи қурилмаган. Аёл кўчани кесиб ўта туриб, уч инсон ҳаётинини хавф остига қўймоқда.\nБекат атрофида ҳеч қаерда пиёдалар ўтиш жойи йўқ. Қатнов қисми газонга туташади.\nОсма кўприк остида чанг кўп.\nБетонли пиёда йўлаклари ва велосипед йўлаклари тугаяпти. «Бекат-4» бекати атрофидаги инфратузилма давлат раҳбарига кўрсатилмаган.\nЎтиш жойи борлигини кўчанинг нариги томонидаги белгидан кўриш мумкин.\nКейин бурилиш бор. Асфальт ўрнига — яна тупроқ.\nБу жойда пиёдалар ўтиш жойи борлигини яна фақат белги кўрсатиб турибди.\nАвтобус бекати. Хусусий транспорт воситаларидаги харидорлар автобуслар йўлини тўсиб қўйишмоқда.\nҚариялар «Бекат-3» бекатидан йўлни кесиб ўтишяпти. Балки, бу ерда ҳам пиёдалар ўтиш жойи кўзда тутилган бўлиши мумкин.\nЛифтга кириш учун мухбиримиз эшикни ўзи оча олди. Эшик ҳам омонатгина турарди.\n«Бекат-3» бекати қаршисидаги инфратузилма.\n«Бекат-3» «Сергели-7» автобусларининг сўнгги бекатида жойлашган. Ҳар куни бу ердан минглаб одамлар йўлни кесиб ўтишади.\nАммо пиёдалар ўтиш жойи ҳеч қаерда йўқ.\nТўсиқсиз муҳит ҳам йўқ.\nБурилиш ҳам ҳали асфальтланмаган.\nҲозирча чорраҳада битта ҳам светофор йўқ. «Яшил светофор» мутахассиси айни вақтида уларни ўрнатиш бўйича ҳисоб-китоблар билан шуғулланаётган эди.\nУларнинг ўрнатилиши билан ҳам хавфсиз, ҳам эстетик муҳитни яратиш лозим бўлади. Пиёдалар йўлагини ётқизиш, йўлнинг қатнов қисмига асфальт ёйиш, люкларни қопқоқ билан, ариқларни эса панжаралар билан ёпиш зарур.\n«Бекат-3» ва «Бекат-2» бекатлари ўртасидаги пиёдалар ўтиш жойи.\nИшчилар йўлнинг қатнов қисми билан осма кўприк остидаги тор йўлак ўртасига тўсиқлар ўрнатишяпти.\n«Бекат-2» бекатида пиёдалар учун тўсиқсиз ўтиш жойи мавжуд. Суғориш ариғи панжара билан ёпилган.\nЛекин, кўчанинг фақат бир томонида. Бошқа томонида очиқ ариқ ва газон мавжуд.\nМетрополитен йўналиши бўйлаб «Бекат-2» бекатидан нарига ўтиш мумкин эмас — у ерда маҳалла жойлашган.\nСергели метро йўналишининг ишга туширилиши юз минглаб аҳоли кутган жуда муҳим лойиҳа. Бугунги материалда келтирилган камчиликларнинг қурилиш ва ишга тушириш босқичларида олдини олиш мумкин эди.\nМетрополитеннинг янги йўналишларини қуриш режалаштирилаётган айни пайтда лойиҳаловчилар ва шаҳар расмийлари ушбу транспорт туридан фойдаланадиган одамлар учун қулайликлар ва уларнинг кайфиятига таъсир кўрсатадиган барча жиҳатларга эътиборга беришлари лозим. Ушбу жиҳатлар одамларнинг жамоат транспортини танлаши ёки шахсий автомобиллари ва таксидан фойдаланишда давом этишларини белгилайди.\nЖамоат транспорти биринчи навбатда ундан фойдаланиши мўлжалланган фуқаролар томонидан фойдаланишга қабул қилиниши лозим. Шунингдек, улар лойиҳанинг турли кўламлари, бекатлар номидан тортиб, пиёдалар йўлаги ва ўтиш жойлари ётқизиладиган жойларгача бўлган музокараларда қатнашишлари керак.\n«Газета.uz» 37 812\n27 январ, 16:04\nДўстлик-Қўйлик йўналишларини ҳам урганилар ҳурматли Муаллифлар. У ерда аҳвол янада аянчлик! Айниқса, Янгиобод бозори атрофлари. Қрияларга жуда ҳам қийин!


OzodDayjest: Таълим вазирлиги аҳолини табақалашга уринганликда айбланди\n26 феврал 2021, Тошкент вақти: 14:34\nОлий Мажлис Қонунчилик палатаси депутати Расул Кушербоев Халқ таълими вазирлигининг давлат мактабларига тўлов жорий этиш ташаббусини уятли ҳолат, деб баҳолади. “Тошкентдаги бир қатор давлат мактабларига болаларни пуллик асосда жойлаштириш амалиётининг йўлга қўйилиши одамларни бой ва камбағалга ажратишнинг яққол намунаси бўлибди. Бундай адолатсиз таклифнинг келиб-келиб зиё ва маърифат тарқатувчи, болаларимизни адолат, тенглик, ҳақиқат ҳамда ҳалолликка ўргатувчи зиёлилар идораси вакилларидан чиққанлиги... билмадим нима дейишга тилим бормаяпти, уят хуллас”, деган депутат Р. Кушербоев.\nХалқ таълими вазирлигига кўра, муайян мактаб микроҳудудига кирмайдиган жойда яшовчилар фарзандини 1-синфга топширишни хоҳласа, бир неча миллион сўмлик тўлов қилиши лозим. Бу ташаббусни жамоатчилик “Конституцияда белгиланган таълимнинг бепуллиги тамойили бузилиши”, “таълимда порани легаллаштириш” деб баҳоланган.\nВазир Шерзод Шерматов эса бу қадам тизимда коррупциянинг олдини олишга хизмат қилишини айтган.\nОғир ва ўта оғир жиноят содир этиб, тергов ва суддан яшириниб юрган қидирувдаги шахслар кўпайиб бормоқда (“Ҳуқуқ”, 13 июнь). 2019 йил 1 апрель ҳолатига кўра, қидирувда бўлган 7650 шахсдан 74,2 фоизи ёки 5676 нафарини оғир ва ўта оғир жиноят содир этганлар ташкил қилди. Қидирувдагиларнинг 50 фоизи 5 йилдан ортиқ муддатдан бери қидирилмоқда. Аммо уларни топиш кўрсаткичи йилдан йилга камайиб бормоқда. 2015 йилда қидирувдаги шахсларнинг 47,5 фоизи, 2018 йилда эса 38 фоизи ушланган. Қидирувда шахсларнинг 2226 нафари Россия, 1358 нафари эса араб давлатларида экани аниқланган. Қайд этилишича, 2015-2018 йилларда 1457 нафар қидирувдаги шахсни Ўзбекистонга экстрадиция қилиш учун давлат бюджетидан 30 миллиард сўмга яқин маблағ сарфланган.\nТошкентлик Равшанбек Раҳимов “фильмда роль ўйнайсан” деган ёлғон ваъда билан Самарқанддаги ўнлаб ватандошни чув туширди (“Ҳуррият”, 12 июнь). Р. Раҳимов “Ўзбеккино” миллий агентлиги томонидан суратга олинган икки фильмда роль ижро этган, шунингдек, Ёшлар иттифоқи Янгийўл шаҳар кенгашининг “Ёш режиссёрлар” тўгараги раҳбари лавозимида ишлаган. Осон пул топишни мақсад қилган йигит Самарқанд вилояти Пастдарғом туманига бориб, фильм учун кастинг эълон қилган. Кинода роль ўйнаш иштиёқидаги ўнлаб йигит-қизлардан 150 минг сўмдан 4800 долларгача пул олган. Уларга хорижда суратга олинаётган фильмда роль ваъда қилган. Фирибгар киночи жабрдийдаларнинг аризаси асосида қўлга олинган.


Apple компанияси шу йилнинг баҳорида iPhone SE’нинг иккинчи авлодини чиқаришга тайёргарлик кўрмоқда, деб ёзади Дарё Hi-Tech Mail.Ru'га таяниб. Аммо арзон қурилма дизайнида бир қатор кескин ўзгаришлар бўлиши кутилмоқда.\nСмартфон умумий дизайни жиҳатидан 2016 йилги моделга ўхшаш бўлади. Аммо у қулоқчинлар учун 3,5 миллиметрли портдан айрилади, шунингдек, симсиз заряд олиш функциясига эга бўлади.\niPhone 6s ва iPhone SE компания аудиопортлардан «жудо қилмаган» сўнгги иккита iPhone эди, миш-мишлар рост бўлса, тез орада иккаласи ҳам йўқ бўлиб кетади. iPhone SE 2 Apple линейкасидаги аввалги модель ўрнини эгаллайди, iPhone 6s эса кузда янги флагманлар тақдим этилиши билан бирга чиқарилишдан тўхтайди.\nШу билан бирга, арзон қурилманинг иккинчи авлодида Touch ID датчиги аввалги жойида қолади, бу эса қурилмада iPhone X услубидаги экран бўлмаслигини билдиради. Металл орқа панел симсиз қувват олиш имкониятини таъминлаш учун шиша билан алмаштирилиши мумкин.